Source: http://slideflix.net/doc/1714247/hevossuon-kaatopaikan-ensimm%C3%A4isen-laajennusosan-sulkeminen
Timestamp: 2019-02-22 03:13:48+00:00
Document Index: 25633736

Matched Legal Cases: ['kko ', 'kko ', 'kko ', 'kko ', 'Diaarinumero 01510', 'KKO ', 'KKO ', 'KKO ', 'KKO ', 'KKO ', 'kko ', 'kko ', 'Diaarinumero 01510']

Download HEVOSSUON KAATOPAIKAN ENSIMMÄISEN LAAJENNUSOSAN SULKEMINEN
HEVOSSUON KAATOPAIKAN
ENSIMMÄISEN LAAJENNUSOSAN
koulutusohjelmassa Rauman seudun jätehuoltolaitokselle. Aloitin työskentelyn
Rauman seudun jätehuoltolaitoksella Raumalla maaliskuun 2010 alussa ja työtehtäväni oli laatia kaatopaikan sulkemissuunnitelma. Opinnäytetyö on kaksiosainen
siten, että se koostuu teoriaosiosta ja liitteenä olevasta Rauman seudun jätehuoltolaitokselle laaditusta suunnitelmasta. Molemmissa osissa on esitetty kaatopaikan
sulkemissuunnitelma.
Työn valvojana ja ohjaajana oli Vaasan ammattikorkeakoulusta lehtori Pekka Stén
ja Rauman seudun jätehuoltolaitokselta käyttöpäällikkö Leena Sjögren. Haluan
esittää kiitokset Pekka Sténille hyvistä käytännön neuvoista ja avusta. Lisäksi haluan kiittää Leena Sjögreniä työni ohjaamisesta ja tukemisesta sekä muita opinnäytetyön teossa auttaneita.
Raumalla 17.5.2010
Hevossuon kaatopaikan ensimmäisen laajennusosan
Tämän opinnäytetyön tarkoituksena oli suunnitella, miten Raumalla sijaitsevan
Hevossuon jäteaseman kaatopaikan ensimmäisen laajennusosan sulkeminen tullaan toteuttamaan. Opinnäytetyössä tutkittiin vaihtoehtoja, millä tavoin kaatopaikan pintaeristys voidaan rakentaa. Työn liitteenä on Rauman seudun jätehuoltolaitokselle laadittu suunnitelmaversio, jota tullaan käyttämään osana ympäristölupahakemusta koskien Hevossuon kaatopaikan ensimmäisen laajennusosan sulkemista. Suunnitelman pohjalta toteutettavalla kaatopaikan pintaeristyksellä ehkäistään
kaatopaikasta aiheutuvia ympäristövaikutuksia.
Työ aloitettiin tutustumalla Hevossuon kaatopaikka-aluetta koskeviin aiempiin
suunnitelmiin sekä ympäristökeskuksen kaatopaikan sulkemista koskeviin oppaisiin. Tämän jälkeen laadittiin suunnitelma, jossa tarkastellaan Hevossuon kaatopaikan laajennusosan pintaeristyskerroksissa käytettäviä rakenne- ja materiaalivaihtoehtoja sekä lain ja ympäristöluvan mukaisia pintaeristyskerrosten laatuvaatimuksia. Suunnittelussa otettiin huomioon kaatopaikan vanhan osan sulkemisurakan ratkaisut. Taustatietona opinnäytetyössä on esitetty yleistietoa yhdyskuntajätteiden jätehuollosta, kaatopaikoista, kaatopaikan prosesseista, ympäristövaikutuksista sekä sulkemista ohjaavista seikoista. Liitteenä olevassa suunnitelmaversiossa
esitetään pintaeristyskerrossuunnitelman lisäksi tietoja Hevossuon jäteaseman
ympäristöstä, toiminnasta, jätteen määrästä ja laadusta sekä ympäristövaikutuksista. Taustatietona esitetään myös kaatopaikan laajennusosan pohjarakenteet.
Hevossuon kaatopaikan ensimmäiseen laajennusosaan rakennettava pintaeristys
koostuu jätetäytöstä ylöspäin esipeitto-, tiivistys-, suoja-, kuivatus-, suodatin- ja
pintakerroksesta. Pintarakenteisiin asennetaan myös kaasunkeräysjärjestelmä.
kaatopaikka, pintaeristys, suunnitelma
Sealing Plan for Hevossuo Landfill
The purpose of this thesis was to plan how the sealing of Hevossuo landfill will be
built. The landfill is located in the waste disposal plant in Rauma. The idea was to
study different options for building a sealing layer.
The work for the thesis was started by collecting information about former plans
of Hevossuo landfill. Publications of Finnish Environment Institute are used as
background material in this thesis. The plan was made after this. The thesis is focused on introducing material and structure alternatives of waste sealing layer.
The law related to the sealing of a landfill is also introduced. Plans of the old part
of Hevossuo landfill were studied and utilized. Information about municipal waste
management, landfills, landfill processes and environmental impact was used as
The surface structure of the landfill consists of a primary layer, sealing layer, protective layer, drainage blanket, filter layer and top layer. The landfill gas catcher
system will be also built into the surface structure.
As an appendix to this thesis a plan was prepared for the waste management of
Rauma town. The base layer of the landfill was used as background information in
plan version. The plan is a part of application process for environmental licence
related to the sealing of the landfill. In addition, the plan includes environmental
function and the amount and quality of waste and environmental impact of Hevossuo landfill. The sealing layer will enable the control of the environmental impact
landfill, sealing, plan
KÄYTETYT MERKINNÄT JA LYHENTEET
Chemical oxygen demand, kemiallinen hapenkulutus
HDPE-kalvo
High density polyethylene, keinotekoinen eristekalvo
Suodatinkankaan luokitusmerkintä, luokitus N1 lievimmät materiaalivaatimukset, N5 suurimmat materiaalivaatimukset
ALKUSANAT……………………………………………………………………. 2
TIIVISTELMÄ…………………………………………………………………….3
ABSTRACT………………………………………………………………………. 4
KÄYTETYT MERKINNÄT JA LYHENTEET………………………………….. 5
1 JOHDANTO……………………………………………………………………..9
2 RAUMAN SEUDUN JÄTEHUOLTOLAITOS………………………………... 10
2.1 Toiminta………………………………………………………………. 10
2.2 Kaatopaikka-alue……………………………………………………… 10
3 YLEISTIETOA KAATOPAIKOISTA…………………………………………. 11
3.1 Yhdyskuntajätteiden jätehuolto……………………………………….. 11
3.2 Kaatopaikat…………………………………………………………….12
3.3 Kaatopaikan prosessit…………………………………………………. 12
3.3.1 Mikrobiologiset prosessit…………………………………………….13
3.3.2 Fysikaaliset ja kemialliset prosessit………………………………… 14
3.3.3 Optimaalinen pH, lämpötila sekä vesipitoisuus…………………….. 14
4 YMPÄRISTÖVAIKUTUKSET JA NIIDEN HALLINTA…………………….. 15
4.1 Vesistöön ja maaperään kohdistuvat vaikutukset……………………...16
4.2 Kaatopaikkakaasu……………………………………………………...17
4.3 Haju- ja pölypäästöt sekä aerosolit…………………………………….17
4.4 Kaatopaikkapalot……………………………………………………… 18
4.5 Muut vaikutukset…………………………………………………….... 18
4.6 Ympäristövaikutusten hallinta………………………………………....19
5 KAATOPAIKAN SULKEMISTA OHJAAVAT SEIKAT…………………….. 20
5.1 Jätelaki ja -asetus……………………………………………………… 20
5.2 Valtioneuvoston päätös kaatopaikoista……………………………….. 20
5.3 Ympäristölupa………………………………………………………… 21
6 HEVOSSUON KAATOPAIKAN SULKEMINEN……………………………..22
6.1 Aikataulu ja suunnittelu………………………………………………. 22
6.2 Valtioneuvoston kaatopaikkapäätöksen määräykset………………….. 22
6.3 Pintaeristysmateriaalien kaatopaikkakelpoisuus……………………… 23
6.4 Kaatopaikan ensimmäisen laajennusalueen nykytilan kuvaus………... 23
6.5 Kaatopaikan pintaeristysrakenne………………………………………25
6.5.1 Jätetäyttö……………………………………………………………..25
6.5.2 Esipeittokerros………………………………………………………. 26
6.5.3 Tiivistyskerros………………………………………………………. 27
6.5.4 Kuivatuskerros……………………………………………………….29
6.5.5 Pintakerros…………………………………………………………... 30
6.5.6 Kaatopaikkakaasun keräys ja käsittely…………………………….... 31
6.5.7 Kaatopaikkatie………………………………………………………. 33
6.6 Kaatopaikan jälkihoito ja seuranta……………………………………. 33
7 YHTEENVETO………………………………………………………………… 35
LÄHTEET………………………………………………………………………… 36
Liitteenä Hevossuon kaatopaikan ensimmäisen laajennusosan sulkemissuunnitelma, jonka liitteenä seuraavat piirustukset:
periaatekuva pintarakenteesta
pinta- ja pohjaveden tarkkailupisteet
Valtioneuvoston päätös (861/1997) kaatopaikoista edellyttää kaatopaikkojen
asianmukaista sulkemista. Tavoitteena on ehkäistä kaatopaikoista aiheutuvaa pintaveden, pohjaveden, maaperän sekä ilman pilaantumista ja vähentää kaatopaikoista aiheutuvaa epäsuotuisaa ilmastovaikutusta.
Tässä opinnäytetyössä tarkastellaan Rauman seudun jätehuoltolaitokselle laadittua
kaatopaikan sulkemissuunnitelmaa. Rauman seudun jätehuoltolaitoksella on
Raumalla kaatopaikka-alue, joka jakautuu vanhaan jätetäyttöalueeseen ja ensimmäiseen laajennusosaan eli nykyiseen jätetäyttöalueeseen. Jätteen loppusijoittaminen on alkanut ensimmäisellä laajennusosalla 1.11.2007. Vanhan täyttöalueen
sulkemisurakka päättyy vuonna 2013. Opinnäytetyön tavoitteena on selvittää,
miten kaatopaikan ensimmäisen laajennusosan sulkeminen tullaan toteuttamaan.
Liitteenä oleva sulkemissuunnitelma on osa ympäristölupaviranomaiselle lähetettävää ympäristölupahakemusta. Sulkemissuunnitelman avulla kaatopaikka poistetaan käytöstä niin, että siitä aiheutuvat ympäristövaikutukset pysyvät lain asettamissa rajoissa. Suunnitelman avulla kaatopaikka suljetaan ympäristöluvan määräysten ja muiden säädösten mukaisesti.
Suunnitelmassa on otettu huomioon Pöyry Environment Oy:n suunnitelmat Hevossuon kaatopaikan vanhan osan sulkemisesta ja ensimmäisen laajennusalueen
pohjarakenteista. Suunnitelma on toteutettu ympäristöluvan määräyksiä ja ympäristökeskuksen ”Kaatopaikan tiivistysrakenteet” ja ”Kaatopaikkojen käytöstä
poistaminen ja jälkihoito” -oppaiden ohjeita sekä valtioneuvoston päätöstä
(861/1997, muutos 1049/1999) noudattaen. Suunnitelmassa on hyödynnetty myös
kokemuksia kaatopaikan vanhan osan sulkemisurakasta.
Rauman seudun jätehuoltolaitos on Rauman kaupungin organisaatioon kuuluva
kunnallinen liikelaitos. Jätehuoltolaitos järjestää yhdyskuntajätteiden vastaanoton,
käsittelyn ja loppusijoituksen sekä jätteiden hyödyntämisen ja kierrätyksen kehittämisen. Liikelaitos muodostuu osakaskunnista Rauma ja Eurajoki. Toimialueella
on asukkaita yhteensä noin 45 600. Jäteasema sijaitsee noin 7 kilometrin etäisyydellä Rauman keskustasta itä-koilliseen. Laitosta johtaa Rauman seudun jätehuoltolaitoksen johtokunta.
Kaatopaikka-alue
Hevossuon jäteasema on otettu käyttöön vuonna 1993. Täyttötoiminta kaatopaikan vanhalla osalla on lopetettu 31.10.2007, koska alueen pohjarakenteet eivät
täytä valtioneuvoston päätöksen (861/1997) mukaisia tiiveysvaatimuksia. Sulkemisurakka päättyy vuoden 2013 loppuun mennessä.
Täyttötoimintaa on jatkettu kaatopaikan vanhan osan pohjoispuolelle rakennetulla
ensimmäisellä laajennusosalla, joka luokitellaan tavanomaisen ja pysyvän jätteen
kaatopaikaksi. Laajennusosan pohjarakenteet täyttävät valtioneuvoston päätöksen
(861/1997) mukaiset tiiveysvaatimukset. Laajennusosa on liitetty kaatopaikan
vanhaan osaan siten, että laajennusosan jätepenger ja vanha jätepenger muodostavat yhtenäisen jätepenkereen. Kaatopaikan laajennusta on tarkoitus jatkaa edelleen
kaatopaikka-alueen itäpuolelle.
Kaatopaikalle on loppusijoitettu pääasiassa tavanomaista yhdyskuntajätettä sekä
vähäisiä määriä teollisuusjätettä, rakennusjätettä, lievästi pilaantuneita maita ja
lietteitä.
YLEISTIETOA KAATOPAIKOISTA
Yhdyskuntajätteiden jätehuolto
Jätelaissa jätteellä tarkoitetaan ainetta tai esinettä, jonka sen haltija on poistanut
tai aikoo poistaa tai on velvollinen poistamaan käytöstä (L1072/1993, 3§ kohta 1).
Jätettä syntyy tuotteiden ja materiaalien elinkaaren kaikissa vaiheissa. Jätelain
mukaan jäte on hyödynnettävä, jos se on teknisesti mahdollista, ja jos siitä ei aiheudu kohtuuttomia lisäkustannuksia verrattuna muulla tavoin järjestettyyn jätehuoltoon (L1072/1993, 6§ kohta 2). Jäte tulisi hyödyntää ensisijaisesti materiaalina ja toissijaisesti energiana (L1072/1993, 6§ kohta 3).
Jätelaissa jätehuollolla tarkoitetaan jätteen keräystä, kuljetusta, hyödyntämistä ja
käsittelyä sekä näiden toimintojen tarkkailua ja käsittelypaikan jälkihoitoa. Jätelain mukaan jätteen haltijan on huolehdittava asumisessa syntyneen jätteen ja siihen rinnastettavan muun kuin ongelmajätteen tai tuottajavastuunalaisen jätteen
jätehuollon järjestämisestä ja sen kustannuksista. Perusvastuu yhdyskuntajätteen
jätehuollosta on kuitenkin kunnilla. Kunnan on järjestettävä jätteen kuljetus, hyödyntäminen ja käsittely sekä jätehuoltoon liittyvä tiedotus ja neuvonta. Suomessa
jätehuolto on kansalaisten peruspalvelu ja osa yhdyskuntien infrastruktuuria.
(L1072/1993; Ympäristöministeriö 2008)
Yhdyskuntajätteeksi luokitellaan asumisessa syntyvä jäte sekä siihen ominaisuuksiltaan ja koostumukseltaan rinnastettava teollisuus-, palvelu- tai muussa toiminnassa syntyvä jäte. Suomessa syntyi yhdyskuntajätettä 2,8 miljoonaa tonnia vuonna 2008. Yhdyskuntajätteen määrä on kasvanut 2000-luvulla 1–4 prosentin vuosivauhdilla. Samalla kaatopaikoille sijoitetun jätteen määrä on laskenut. Kehitykseen on vaikuttanut voimakkaasti jätteen energiahyödyntämisen lisääntyminen.
Vuonna 2008 kaatopaikoille sijoitettiin 51 prosenttia yhdyskuntajätteestä. 49 prosenttia jätteestä hyödynnettiin materiaalina tai polttamalla. (Ympäristöministeriö
2008; Tilastokeskus 2009)
Ympäristöministeriön laatiman valtakunnallisen jätesuunnitelman (vuoteen 2016)
tavoitteena on, että yhdyskuntajätteen määrä vakiintuu 2000-luvun tasolle (noin
2,3–2,5 miljoonaan tonniin vuodessa), ja tämän jälkeen kääntyy laskuun vuoteen
2016 mennessä. Lisäksi suunnitelman tavoitteena on, että vuonna 2016 yhdyskuntajätteistä kierrätetään materiaalina 50 %, hyödynnetään energiana 30 % ja enintään 20 % jätteistä sijoitettaisiin kaatopaikoille. (VALTSU 2008, 9)
Valtioneuvoston päätös (861/1997) kaatopaikoista jakaa kaatopaikat kolmeen
luokkaan: ongelmajätteen kaatopaikka, tavanomaisen jätteen kaatopaikka ja pysyvän jätteen kaatopaikka. Kaatopaikalle saa sijoittaa vain luokituksen mukaisia
jätteitä. Jätteen hyväksyminen tietyn kaatopaikkaluokan kaatopaikalle perustuu
jätteen alkuperään ja ominaisuuksiin. Tarvittaessa jätteelle suoritetaan kaatopaikkakelpoisuustesti. (VNp 861/1997)
Pysyvän jätteen kaatopaikalle sijoitetaan jätettä, jossa ei pitkänkään ajan kuluessa
tapahdu olennaisia fysikaalisia, kemiallisia tai biologisia muutoksia. Ongelmajätteen kaatopaikalle sijoitetaan jätettä, josta on erityistä haittaa tai vaaraa ympäristölle. Tavanomaisen jätteen kaatopaikalle sijoitettavalla jätteellä tarkoitetaan jätettä, jota ei luokitella pysyväksi jätteeksi eikä ongelmajätteeksi. (Kaatopaikan tiivistysrakenteet 2002, 47)
Kaatopaikkojen lukumäärä on vähentynyt voimakkaasti tiukentuneiden lakien
myötä. Monia sijainniltaan sopimattomia sekä pieniä ja puutteellisesti varusteltuja
kaatopaikkoja on poistettu käytöstä jätelain (1072/1993) ja kaatopaikoista annetun
valtioneuvoston päätöksen (861/1997) voimaantultua. Vuonna 1990 kaatopaikkoja oli 567 kun lukumäärä vuonna 2005 oli 175. Kaatopaikkatoiminta on keskitetty
alueellisten jäteasemien nykyaikaiset vaatimukset täyttäville kaatopaikoille. Valtakunnallisen jätesuunnitelman (vuoteen 2016) tavoitteena on, että kaatopaikkoja
on vuonna 2016 noin 30–40. (Ympäristöhallinnon ohjeita 1/2008, 9–10; VALTSU
2008, 5)
Kaatopaikan prosessit
Kaatopaikalla jäte muuttuu ja hajoaa fysikaalis-kemiallisissa ja biologisissa prosesseissa. Prosesseihin vaikuttavat jätteen koostumus (mm. orgaanisen jätteen
osuus), kaatopaikan rakenteet ja hoitotoimenpiteet sekä abioottiset tekijät kuten
lämpötila, pH-arvo, kosteus ja happipitoisuus. Jätetäytössä tapahtuvien prosessien
tunteminen helpottaa kaatopaikan hoitoon ja lopettamiseen liittyvien ratkaisujen
tekemistä. (Ympäristöhallinnon ohjeita 1/2008, 128; Kettunen 2006, 6)
Mikrobiologiset prosessit vaikuttavat eniten jätteen stabiloitumiseen kaatopaikoilla, jonne sijoitetaan orgaanisia jätteitä. Kaatopaikalle sijoitettava orgaaninen aines
hajoaa aerobisesti jätteen kuljetuksen ja läjityksen aikana. Aerobisissa oloissa
hajoava orgaaninen aines on lähinnä sokereita. Mikrobiologiset prosessit tapahtuvat kuitenkin pääasiassa anaerobisissa oloissa, koska jätetäytössä olevat mikroorganismit kuluttavat nopeasti käytettävissä olevan hapen loppuun. Anaerobisissa
olosuhteissa orgaanisen aineen hajotus tapahtuu mikrobien yhteistyönä. Koko
hajoamisprosessi, joka on esitetty kuvassa 1, kestää useita vuosikymmeniä. (Kettunen 2006, 6; Ympäristöhallinnon ohjeita 1/2008, 129)
Kuva 1. orgaanisen aineen anaerobisen hajoamisprosessin keskeiset vaiheet (Ympäristöhallinnon ohjeita 1/2008, 129)*
* Kuvan suomenkielinen käännös. Alkuperäinen lähde Kettunen, R.H.1997. Treatment of landfill
leachates by low-temperature anaerobic and sequential anaerobic-aerobic processes. Väitöskirja.
Tampereen teknillinen korkeakoulu, Tampere. Julkaisuja 206. 142 s
Fysikaaliset ja kemialliset prosessit
Fysikaaliset ja kemialliset prosessit vaikuttavat aineiden muuntumiseen ja kulkeutumiseen jätetäytössä ja jätetäytöstä ulos. Jätetäytön fysikaalisia ilmiöitä ovat
muun muassa laskeutuminen (gravitaatio), suodattuminen ja siivilöityminen, haihtuminen, diffuusio, dispersio, advektio ja viskositeetti. Tärkeimpiä kemiallisia
prosesseja ovat adsorptio, absorptio, tasapainoreaktiot (kaasu-neste, hapetuspelkistys), liukeneminen ja saostuminen. (Ympäristöhallinnon ohjeita 1/2008,
130; Marttinen, Jokela, Rintala & Kettunen 2000, 13–14)
Fysikaaliset ja kemialliset prosessit vaikuttavat jätetäytössä yhdessä ja erikseen.
Lisäksi prosesseihin vaikuttavat jätetäytön pH-arvo, lämpötila, hapetus-pelkistys reaktiot sekä jätetäytön kosteus, mikä monimutkaistaa prosesseja edelleen. Vesi
toimii kuljettajana ja väliaineena prosesseissa sekä reagoimalla niissä. (Ympäristöhallinnon ohjeita 1/2008, 130; Kettunen 2006, 7)
Optimaalinen pH, lämpötila sekä vesipitoisuus
Mikrobiologisiin prosesseihin eniten vaikuttavat tekijät ovat jätetäytön pH, lämpötila ja vesipitoisuus. Hajoamisen kannalta suotuisin arvo pH:lle on 5,5–8,5, jolloin hajoaminen etenee lopputuotteisiin asti eikä välituotteita pääse kertymään.
Suomessa jätetäytöstä mitatut lämpötilat ovat vaihdelleet 4–26 Cº. Matalissa lämpötiloissa kemialliset ja biologiset prosessit hidastuvat. Vedellä on keskeinen
merkitys jätetäytön kemiallisissa ja mikrobiologisissa prosesseissa, koska suuri
osa reaktioista tapahtuu vedessä tai veden välityksellä. Jätetäytön vesipitoisuuden
tulisi olla 50 prosenttia optimaalista anaerobista hajoamista ajatellen. Vesipitoisuus ei saisi kuitenkaan olla liian suuri (>75 %), sillä se voi kiihdyttää hajoamisen
välituotteiden eli happojen muodostumista ja johtaa pH:n laskuun, mistä seuraa
jätteiden stabiloitumisen häiriintyminen. (Kettunen 2006, 6–7; Ympäristöhallinnon ohjeita 1/2008, 129)
Kaatopaikoista aiheutuvat päästöt ja riskit päästöjen muodostumiseen ovat pitkäaikaisia ja muuttuvat kaatopaikan elinkaaren myötä. Kaatopaikan sulkemisen jälkeen jätteen hajoaminen ja siitä aiheutuva ympäristökuormitus kestää vuosikymmeniä. (Ympäristöhallinnon ohjeita 1/2008, 12)
Huonosti hoidettu kaatopaikka voi aiheuttaa ympäristön laadun pilaantumista ja
terveyshaittoja. Riskejä aiheuttavat esimerkiksi mikrobit ja myrkyt. Haitta-aineita
kulkeutuu ympäristöön veden, ilman ja eläinten välityksellä. Haitta-aineiden esiintyminen kaatopaikalla, kulkeutumisreitit ja altistumiskohteet on esitetty kuvassa 2.
Kuva 2. Haitta-aineiden esiintyminen kaatopaikalla, mahdolliset kulkeutumisreitit
ja altistumiskohteet. (Ympäristöhallinnon ohjeita 1/2008, 32) *
Kaatopaikasta aiheutuvista ympäristöhaitoista ollaan aiempaa tietoisempia ja kaatopaikan rakentamiselle, käytölle, sulkemiselle ja jälkihoidolle on asetettu lainsäädännössä aiempaa tiukemmat vaatimukset. (Hakala & Välimäki 2003, 382–
* Kuva muokattu. Alkuperäinen lähde Mroueh U-M., Heikkinen P., Jarva J., Voutilainen P., Vahanne P. & Pulkkinen K. 2005. Riskinarviointi kaivosten sulkemishankkeessa, 28.10.2005. VTT
Prosessit. Projektiraportti PRO3/P3039.
Vesistöön ja maaperään kohdistuvat vaikutukset
Kaatopaikasta syntyvä suotovesi eli kaatopaikkavesi on vettä, jota jätetäyttö ei ole
pystynyt pidättämään. Suotovesi koostuu jätteen mukana tulevasta vedestä ja jätteen läpi suotautuneista, likaantuneista sade- ja sulamisvesistä. Osa jätetäytön vedestä poistuu vesihöyrynä jätteiden hajoamisessa muodostuvan biokaasun mukana. (Kettunen 2006, 7)
Suotovesi on tuhansien liuenneiden ja kiinteiden aineiden muodostama seos. Suotovesien laatuun vaikuttavat jätetäytön koostumus, koko, rakenne ja ikä sekä kaatopaikan hoitomenetelmät ja ilmasto-olosuhteet. Kaatopaikkaveden muodostumiseen vaikuttavia tekijöitä ovat veden saatavuus (sadeveden ja lumen määrä, haihdunta, pintavalunta, jätetäytön pinnan kastelu), kaatopaikan pinnan ominaisuudet
(kaltevuus, pintarakenteiden paksuus ja vedenläpäisevyys, kasvillisuus), jätetäytön ominaisuudet (tiiveys, vedenläpäisevyys ja veden pidätyskyky) sekä kaatopaikan reuna- ja pohjarakenteiden ominaisuudet (tiiveys, vedenläpäisevyys). Suotovedet sisältävät muun muassa happea kuluttavaa orgaanista ainesta, ammoniumtyppeä, rautaa, alkalimetalleja, kloridia, vetykarbonaattia, ja sulfaattia. Ympäristöja terveyshaittoja aiheuttavia kaatopaikkaveden ominaisuuksia ovat esimerkiksi
korkea COD-arvo ja ammoniumtyppipitoisuus, raskasmetallit ja orgaaniset haittaaineet. Teollisuusjätteiden ja ongelmajätteiden kaatopaikoilta suotautuvissa vesissä on usein raskasmetalleja ja orgaanisia haittayhdisteitä. (Marttinen ym. 2000, 7–
8 & 27; Lohila, Hyvönen & Liesivuori 2000, 59)
Pintavedet likaantuvat, jos suotovesi pääsee virtaamaan pintaveteen. Kaatopaikalta vesistöön purkautuvan veden määrän ja laadun avulla lasketaan pintavesiin
kohdistuva kuormitus. Kevään ja syksyn ylivirtaamajaksoilla päästöt pintavesiin
ovat yleensä suurimmillaan. Ympäristönsuojelulaissa (86/2000) on määräys pohjaveden pilaamiskiellosta. Pohjavedet likaantuvat, jos suotovesi valuu maaperän
läpi pohjavesikerroksiin. Epäpuhtaudet voivat poistua osittain maaperässä kemiallisten ja biologisten prosessien kautta, mutta hajoamaton osuus kulkeutuu vähitellen vajovesien mukana syvempiin maakerroksiin ja edelleen pohjaveteen. Pohjaveden pilaantuminen näkyy muun muassa typpiyhdisteiden ja raskasmetallien
pitoisuuden kasvuna. Tämän seurauksena sähkönjohtavuus ja kemiallinen hapen-
kulutus pohjavedessä kasvavat. Pilaantuneissa pohjavesissä on tyypillisesti myös
orgaanista ainesta, sulfaattia, kloridia, rautaa ja mangaania. (Lohila ym. 2000, 59;
Kaatopaikan tiivistysrakenteet 2002, 20; Ympäristöhallinnon ohjeita 1/2008, 24)
Ympäristönsuojelulain (86/2000) maaperän pilaamiskielto kieltää sijoittamasta
maahan jätettä siten, että sen seurauksena maaperän laatu huononee aiheuttaen
vaaraa tai haittaa ympäristölle. Maaperän pilaantumista koskevat säädökset eivät
kuitenkaan sellaisenaan koske jätteitä eikä suljettavaa kaatopaikkaa voi suoraan
rinnastaa maaperäksi. Ennen vuotta 1997 suljetut kaatopaikat luokitellaan pilaantuneisiin maa-alueisiin, koska niiden perustamisessa ja käytössä ei ole noudatettu
minkäänlaista lupamenettelyä, ja yleinen tietous jätteistä aiheutuvista riskeistä on
ollut vähäinen. Kaatopaikoille on esimerkiksi sijoitettu ongelmajätteitä vielä 1970
-luvun lopulla. Kaatopaikkojen sijoittamista, rakentamista ja käyttöä koskevat
tekniikat ja periaatteet ovat kehittyneet varsinaisesti vasta 1990-luvulla. (Ympäristöhallinnon ohjeita 1/2008, 12–13 & 23–24; Etelä-Pohjanmaan ELY-keskus 2010)
Kaatopaikoille ei ole saanut 1.1.2005 lähtien sijoittaa jätettä, jonka biohajoavasta
osuudesta ei ole suurinta osaa kerätty erilleen hyödyntämistä varten (VNp
861/1997, 4§ kohta 2). Kaatopaikoille päätyy kuitenkin vielä biohajoavaa jätettä,
minkä seurauksena syntyy myös kaatopaikkakaasua. Kaasu on palavaa ja terveydelle haitallista suurina pitoisuuksina. Jätteen anaerobisessa hajoamisessa muodostuvan kaasun pääkomponentit ovat hiilidioksidi ja metaani, jonka osuus on yli
puolet kaatopaikkakaasusta. Metaanin kasvihuoneilmiötä voimistava vaikutus on
noin 23-kertainen verrattuna hiilidioksidiin. Vuonna 2002 jätehuollon osuus oli
3,6 % prosenttia Suomen kasvihuonekaasupäästöistä. Jätehuollon suurimmat kasvihuonepäästöt aiheutuvat jätteiden kaatopaikkasijoituksesta. (Ympäristöhallinnon
ohjeita 1/2008, 27; Huhtinen, Lilja, Sokka, Salmenperä, Runsten 2007, 70)
Haju- ja pölypäästöt sekä aerosolit
Kaatopaikan mahdolliset hajuhaitat ilmenevät suurimmillaan keväällä lumen sulamisen aikaan ja kesällä kuumalla ilmalla. Hajuhaittoja syntyy pääasiassa kaato-
paikkakaasusta, mutta myös suotovesistä. Kaatopaikoilla ilmassa esiintyy ajoittain
pölyä säästä riippuen. Aerosoleja ja mikrobeja pääsee ilmaan etupäässä jätteiden
kaatopaikkakäsittelyn aikana (murskausvaihe).
Suomessa syttyvät kaatopaikkapalot ovat nykyään melko harvinaisia. Kaatopaikkapalot ovat vähentyneet huomattavasti kaatopaikan vaatimusten mukaisten kaatopaikkarakenteiden ja kaasunkeräysjärjestelmien sekä asianmukaisen hoidon ja
tarkkailun yleistyessä. Kaatopaikkapaloissa ilmaan vapautuu erilaisia ympäristömyrkkyjä, joista pahimpia ovat dioksiinit ja furaanit. Vaarallisia orgaanisia yhdisteitä syntyy, kun jäte palaa epätäydellisesti alhaisissa lämpötiloissa. Dioksiinit ja
furaanit kuormittavat merkittävästi ympäristöä ja kertyvät lopulta ruuan ja hengitysilman kautta ihmiseen. Syvällä jätetäytössä kytevät palot ovat uhka myös kaatopaikkojen tiivistysrakenteille sekä vedenkeräysjärjestelmälle lisäten riskiä päästöjen leviämiselle kaatopaikoilta pohjavesiin. Kaatopaikkapaloja ehkäistään jätetäytön tiivistämisellä ja peittämisellä sekä jätteiden vastaanottotarkastuksella, jossa ongelmajätteiden ja syttymisherkkien jätteiden pääsy kaatopaikoille estetään.
(Jätelaitosyhdistys ry 2003; Huhtinen ym. 2007, 77)
Kaatopaikan ympäristöhaitoista kärsivät erityisesti kaatopaikan työntekijät. Työntekijöiden terveyttä voivat vaarantaa muun muassa bioaerosolit, pakokaasut, pöly,
viiltävä ja pistävä jäte, raskasmetallit sekä jätetäyttöön pääsevät ongelmajätteet.
(Lohila ym. 2000, 56)
Jätetäyttöön päätyvän biohajoavan jätteen vuoksi kaatopaikoilla esiintyy haittaeläimiä, kuten rottia ja lokkeja. Jäte saattaa sisältää terveydelle vaarallisia tarttuvia
taudinaiheuttajia, joita haittaeläimet voivat levittää. Linnut aiheuttavat myös ympäristön roskaantumista levittämällä jätettä ympäristöön. Myös jätteenkuljetusautoista putoavat roskat ja kaatopaikka-alueelta tuulen mukana ympäristöön
leviävät jätteet roskaavat ympäristöä. (Jaakko Pöyry Infra 2003, 19)
Kaatopaikasta aiheutuvia ympäristövaikutuksia ehkäistään pitämällä avoimena
olevan jätetäytön pinta-ala mahdollisimman pienenä ja tiivistämällä jätetäyttö
koneellisesti. Jätetäytön peittämisellä ja tiivistämisellä vähennetään huomattavasti
muun muassa ympäristön roskaantumista, hajuhaittaa ja haittaeläimien esiintymistä. Kaatopaikan asianmukaisella rakentamisella, tarkkailuohjelman mukaisella
seurannalla ja hoidolla sekä kaatopaikkaveden ja -kaasun keräyksellä ja käsittelyllä ehkäistään myös ympäristövaikutuksia.
Kaatopaikkojen aiheuttamat haitat ovat merkittävästi vähentyneet viime vuosina.
Kehitykseen on vaikuttanut tiukentuneet lainsäädännön vaatimukset kaatopaikkojen sijoittamisesta, rakentamisesta, käytöstä, hoidosta sekä tarkkailusta.
KAATOPAIKAN SULKEMISTA OHJAAVAT SEIKAT
Suomessa kaatopaikkoja koskevien säädösten valmistelu alkoi 1990-luvun alussa.
EU:n kaatopaikkadirektiivi (1999/31/EC) astui voimaan 16.7.1999, minkä johdosta Suomen jäte- ja ympäristölainsäädäntöön tehtiin eräitä muutoksia. Lainsäädännön kaatopaikkoja koskevissa määräyksissä ei ole yksityiskohtaisia teknisiä vaatimuksia ja käytännön toimintaohjeita. Säädökset ovat siis vain yleisellä tasolla
kaatopaikkoihin liittyvää toimintaa ohjaavia. (Ympäristöhallinnon ohjeita 1/2008,
Jätelain voimaanastuminen 3.12.1993 on ollut merkittävä askel jätehuollon kehityksessä. Jätelain yleisenä tavoitteena on tukea kestävää kehitystä edistämällä
luonnonvarojen käyttöä sekä ehkäisemällä jätteistä aiheutuvaa vaaraa ja haittaa
ympäristölle. Lain tavoitteet koskevat myös kaatopaikkojen toimintaa ja sulkemista. Lain mukaan jätteestä tai jätehuollosta ei saa aiheutua vaaraa tai haittaa terveydelle tai ympäristölle ja jätehuollossa on käytettävä parasta taloudellisesti
käyttökelpoista tekniikkaa sekä mahdollisimman hyvää terveys- ja ympäristöhaitan torjuntamenetelmää. (L1072/1993, 1§ & 6§ kohdat 4 & 5)
Jäteasetuksen mukaan kaatopaikasta ei saa aiheutua maiseman pilaantumista,
maaperän saastumista tai ympäristön roskaantumista. Kaatopaikan suoto- ja valumavedet on kerättävä ja käsiteltävä asianmukaisesti. Kun jätteen sijoittaminen
kaatopaikalle loppuu, on kaatopaikka saatettava viipymättä sellaiseen kuntoon,
ettei siitä käytöstä poistamisen jälkeen aiheudu vaaraa tai haittaa ympäristölle.
(A1390/1993, 8§ kohta 1 & 9§)
Valtioneuvoston päätös (861/1997) kaatopaikoista astui voimaan 1.10.1997. Päätöstä on muutettu vuosina 1999, 2001, 2002 ja 2006. Päätös koskee kaatopaikan
suunnitteluvaihetta, perustamista, rakentamista, käyttöä, hoitoa, sulkemista, tarkkailua ja jälkihoitoa. Päätöksen tavoitteena on ehkäistä kaatopaikoista aiheutuvaa
pintaveden, pohjaveden, maaperän ja ilman pilaantumista sekä torjua kaatopaikas-
ta aiheutuvaa ilmastovaikutusta. (Ympäristöhallinnon ohjeita 1/2008, 17; VNp
861/1997, 1§)
Ympäristönsuojelulain mukaan jätteen laitos- tai ammattimaiseen hyödyntämiseen
tai käsittelyyn on oltava ympäristölupa (L86/2000, 28§ kohta 4). Ympäristönsuojeluasetuksessa tarkennetaan, että kaikilla nykyisin käytössä olevilla kaatopaikoilla on oltava ympäristölupa (A169/2000, 1§ kohta 13d). Kaatopaikkatoiminnan
ympäristölupa-asioita käsittelevät valtion aluehallintovirastot (A169/2000, 5§
kohta 13d).
Vaikka ympäristölupa on hankittava, paitsi toiminnan aloittamista myös toiminnan olennaista muuttamista varten, ei uutta lupaa yleensä tarvita kaatopaikan käytöstä poistamiseen. Toiminnan muuttamiseen ei tarvita lupaa, jos muutos ei lisää
ympäristövaikutuksia tai riskejä eikä lupaa toiminnan muutoksen vuoksi ole tarpeen tarkistaa (L86/2000, 28§). Kuitenkin käytännössä ympäristöluvassa usein
vaaditaan sulkemissuunnitelmien hyväksyttämistä lupaviranomaisella. Ympäristölupapäätöksessä lupaviranomainen antaa muiden kaatopaikan toimintaan liittyvien
määräysten lisäksi määräykset koskien kaatopaikan sulkemista ja jälkihoitoa. Lupaviranomainen antaa myös tarvittaessa ohjeita ja neuvoja sulkemisurakkaan liittyen. Muita kaatopaikan käytöstä poistamiseen liittyviä ohjeita ovat Suomen ympäristökeskuksen oppaat ”Kaatopaikan tiivistysrakenteet” sekä ”Kaatopaikkojen
käytöstä poistaminen ja jälkihoito”. Ne antavat täsmällistä tietoa siitä, kuinka
kaatopaikka tulisi sulkea. Oppaista selviää kuinka lainsäädäntöä sovelletaan käytäntöön. (Ympäristöhallinnon ohjeita 1/2008, 18)
HEVOSSUON KAATOPAIKAN SULKEMINEN
Aikataulu ja suunnittelu
Hevossuon kaatopaikan ensimmäisen laajennusalueen on arvioitu saavuttavan
lopullisen täyttökorkeutensa vuonna 2014, jos Hevossuon jäteasemalle tuotavien
jätteiden määrät pysyvät nykyisellä tasolla. Tämän jälkeen jätteen sijoittaminen
siirtyy ensimmäisen laajennusalueen itäpuolella olevalle toiselle laajennusalueelle. Ensimmäisen laajennusalueen pintaeristeen rakentaminen aloitetaan viimeisen
jätetäyttökerroksen edetessä esipeitolla.
Tässä opinnäytetyön osiossa on esitetty valtioneuvoston kaatopaikkapäätöksen
määräykset kaatopaikan pintarakenteista, valtioneuvoston asetus maaperän pilaantuneisuuden ja puhdistustarpeen arvioinnista, suunnittelukohteena olevan jätetäyttöalueen pohjarakenteet ja nykytila sekä jätetäyttöalueen sulkemisurakassa rakennettavat pintaeristyskerrokset, niiden toiminnan tarkoitukset, rakentamisessa käytettävät materiaalivaihtoehdot ja kerroksille asetetut laatuvaatimukset. Yksityiskohtaiset suunnitelmat ja ratkaisut pintaeristyskerrosten rakenteesta ja käytettävistä materiaaleista ratkaistaan saatavuuden ja kustannusvertailujen perusteella rakentamissuunnittelu- ja urakkatarjousvaiheessa. Kaatopaikan käytöstä poistamisja jälkihoitosuunnitelma on toimitettava lupaviranomaiselle hyväksyttäväksi vähintään kuusi kuukautta ennen kaatopaikan sulkemista (Vaasan hallinto-oikeus
2005, 4). Tarkat pintarakennesuunnitelmat ja laadunvalvontasuunnitelmat toimitetaan valvovalle viranomaiselle hyväksyttäväksi riittävän ajoissa ennen sulkemisurakan alkua (LSY 2004, 30).
Valtioneuvoston kaatopaikkapäätöksen määräykset
Valtioneuvoston kaatopaikkapäätöksessä on asetettu vaatimukset tavanomaisen
jätteen kaatopaikan pintaeristysrakenteista. Pintaeristyskerrokset ovat jätetäytöstä
ylöspäin seuraavat: Kaasunkeräyskerros, tiivistyskerros (≥ 0,5 m) kuivatuskerros
(≥ 0,5 m) ja pintakerros (≥ 1 m). Päätöksen mukaan rakennusjärjestystä voidaan
perustellusta syystä muuttaa. (VNp 861/1997, liite 1 kohta 3.2) Lisäksi lupaviranomainen voi päätöksellään lieventää valtioneuvoston kaatopaikkapäätöksen vaa-
timuksia muun muassa pintarakenteista ja kaatopaikkakaasun keräämisestä ja
hyödyntämisestä tai käsittelystä, ”jos kaatopaikan pitäjä kaatopaikan terveys- ja
ympäristövaikutusten kokonaisarvioinnin perusteella luotettavasti osoittaa, ettei
kaatopaikasta ja jätteiden sijoittamisesta sille voi aiheutua pitkänkään ajan kuluessa jätelaissa tai -asetuksessa taikka tässä päätöksessä tarkoitettua vaaraa tai
haittaa terveydelle tai ympäristölle eikä jätelain 22 §:n 1 momentissa tarkoitetun
maaperän saastuttamiskiellon rikkomista” (VNp 861/1997, liite 1 kohta 5).
Pintaeristysmateriaalien kaatopaikkakelpoisuus
Pintaeristyskerroksissa käytettävien materiaalinen tulee täyttää tavanomaisen jätteen kaatopaikan kaatopaikkakelpoisuus. Valtioneuvoston asetuksessa maaperän
pilaantuneisuuden ja puhdistustarpeen arvioinnista on määritelty maaperässä olevien haitallisten aineiden pitoisuuksien kynnys- ja ohjearvot ilmaisemaan maaperän pilaantuneisuutta. Näitä kynnys- ja ohjearvoja käytetään myös kaatopaikan
pintaeristyskerroksissa käytettävien maa-ainesten ja muiden materiaalien kaatopaikkakelpoisuuden arvioinnissa. Asetuksessa esitetään arvot kokonaispitoisuutena kuiva-ainetta kohti. Epäorgaanisten aineiden kynnys- ja ohjearvoja verrataan
alle 2 mm raekoosta mitattuun tulokseen. (VNa 214/2007)
Kaatopaikan ensimmäisen laajennusalueen nykytilan kuvaus
Hevossuon kaatopaikan ensimmäisen laajennusalueen pinta-ala on 2,2 ha. Pintaala muodostuu kaatopaikan 1,66 ha pohja-alueesta ja 0,54 ha luiska-alueesta. Jätetäyttö tulee nousemaan kaatopaikan vanhan osan pohjoisreunalle rakennetun luiskan yläreunaan asti.
Täyttöjärjestys on toteutettu siten, että jätteen sijoittaminen on aloitettu altaan
länsireunasta edeten kohti koillis-itäreunaa 2 metrin kerrospaksuudella. Kerroksen
tultua täyteen, täyttö on aloitettu uudestaan vanhan täytön päälle länsireunasta
alkaen. Täyttöalueen luiskat on rakennettu kaltevuuteen 1:3.
Täyttöalueen itäreunalla on erityisjätteen ja lietteen vastaanottoalue. Erityisjätteet
ovat pääasiassa asbestia ja lietteet ovat hiekanerotuskaivoista ja rasvakaivoista
peräisin olevia kuivattuja lietteitä, joiden vesipitoisuus on alhainen. Jätteet sijoite-
taan jätetäyttöön kaivettuihin monttuihin. Liikennöinti vastaanottoalueelle tapahtuu kaatopaikan koillis- ja länsireunasta.
Laajennusalueen pohja täyttää valtioneuvoston päätöksen (861/1997) mukaiset
tavanomaisen jätteen kaatopaikalle asetetut tiiveysvaatimukset. Alusrakennetyöt
on tehty pääasiassa syksyn 2006 ja toukokuun 2007 välisenä aikana. Täyttöalueen
pohjalta on louhittu kallio tiivistysrakenteiden vaatimaan tasoon. Alueen reunoille
on rakennettu louhepenger. Louhepenkereen alle on asennettu suodatinkangas.
Alusrakenteessa on vanhan jätetäyttöalueen suotosalaoja sekä laajennusalueenpohjarakenteen ja louhepenkereen kuivatussalaoja. Tasatun alusrakenteen päälle
on rakennettu mineraalinen tiivistyskerros moreenista (kerrospaksuus 410 mm) ja
sen päälle asennetusta Trisoplastista (Trisoplast Mineral Liners -yrityksen kehittämä mineraalitiiviste, joka koostuu polymeeristä, bentoniitista ja kivennäistäyteaineesta, paksuus 90 mm). Moreeni täyttää vedenläpäisevyysvaatimuksen k ≤
1·10-9 m/s ja Trisoplast vedenläpäisevyysvaatimuksen k ≤ 1·10-11 m/s. Mineraalisen tiivistyskerroksen päälle on asennettu tiivistyskalvoksi 2 mm:n HDPEmuovikalvo. Tiivistyskalvon suojarakenteeksi on asennettu suojageotekstiili. Suojageotekstiilin päälle on rakennettu kuivatuskerros kahdessa osassa murskeesta.
Alempi 350 mm paksuinen kerros on rakennettu murskeesta #32–64 ja ylempi
150 mm paksuinen kerros murskeesta #0–32. Kerrosten väliin on asennettu suodatinkangas. (Sito-rakennuttajat Oy 2007, 6 & 9–10)
Kaatopaikan vanhan osan sulkemistöiden yhteydessä vanhan osan laajennusalueen puoleiseen luiskaan on rakennettu ympäristöluvan mukainen kaatopaikan pohjarakenne. Luiskan rakennekerrokset ovat alhaalta ylöspäin seuraavat:
peitetty ja tiivistetty jätetäyttö
tiivistyskerros moreenibentoniitista, johon on sekoitettu mursketta
#0–32, kerrospaksuus 500 mm, k < 1·10-9 m/s
keinotekoinen eriste (2 mm:n HDPE-muovikalvo)
suojarakenne suojageotekstiilistä
kuivatuskerros kahdessa osassa: alempi 350 mm paksuinen kerros murskeesta #32–64 ja ylempi 150 mm paksuinen kerros murskeesta #0–32.
Kerrosten välissä on suodatinkangas. (Sito-rakennuttajat Oy 2007, 8–10)
Laajennusalueen pohjarakenteen kuivatuskerrokseen on asennettu 350 mm kerroksen päälle suotovesisalaojat. Vanhan jätetäyttöalueen ja laajennusalueen liitosrakenteen luiskan alapuolelle on asennettu runkosalaoja, joka on viety pohjan tiivistysrakenteiden läpi. Runkosalaojaan on liitetty neljä haarasalaojaa laajennusalueen pohjalta. Salaojaputket on sijoitettu asennuskaivantoon ja putket on ympäröity salaojasoralla. Suotovedet kulkeutuvat tasausaltaaseen, josta ne johdetaan
edelleen pumppaamon kautta jätevedenpuhdistamolle käsiteltäväksi. (Sitorakennuttajat Oy 2007, 11)
Kaatopaikan pintaeristysrakenne
Täyttöaltaan pohja on tasolla +19 ja täyttö tulee ulottumaan pintarakennekerrokset
mukaan lukien tasolle +32 eli samaan tasoon kaatopaikan vanhaan osaan nähden.
Pintaeristysmuotoilu tehdään siten, että täytön etelänpuoleinen reuna yhdistyy
vanhan jätetäytön lakialueen kanssa, ja pinta kallistuu keskeltä muille sivuille
noin 2 % ja jyrkkenee vähitellen 5 %:iin. Sulkemisurakka jaetaan vaiheisiin siten,
että urakka aloitetaan täyttöalueen länsipäästä. Tarkempi vaiheistus tehdään lähempänä sulkemisurakan alkamisajankohtaa.
Vaikka kaatopaikkaa laajennetaan ensimmäisen laajennusalueen itäpuolelle toiselle laajennusalueelle, ei näiden alueiden väliin rakenneta ensimmäisen laajennusalueen ja kaatopaikan vanhan osan kaltaista yhteistä liitosrakennetta. Valtioneuvoston päätöksen mukaan kaatopaikan maaperän on oltava kantavaa kivennäismaata tai kalliota eikä vaatimukseen voi hakea lievennystä. Uutta jätepengertä ei
ole voitu enää perustaa vanhan jätepenkereen päälle 1.11.2007 jälkeen. (Kaatopaikkojen lopettamisopas 2001, 52)
Kun jätetäyttö on saavuttanut lopullisen korkeutensa ja täyttötoiminta kaatopaikalla loppuu, jätetäytön pinta tasataan, tiivistetään ja muotoillaan reunoilta kaatavak-
si siten, ettei jätepenkereen päälle jää sade- ja sulamisvesiä kerääviä painanteita.
Suositeltava vähimmäiskaltevuus on 5 %. Kaltevuus ei saa kuitenkaan olla liian
jyrkkä, koska liian suuri pinnankaltevuus aiheuttaa epästabiilisuutta (liukumista)
päälle rakennettaviin pintaeristyskerroksiin. (Ympäristöhallinnon ohjeita 1/2008,
Esipeittokerros
Jätetäytön päälle levitetään mahdollisimman nopeasti esipeittomaa, jolla estetään
roskien leviäminen ympäristöön ja vähennetään jätetäyttöön suotautuvan veden
määrää. Esipeittokerros edistää paineen jakautumista ylempää kerrosta tiivistettäessä muodostamalla tasaisen ja kantavan pinnan tiivistyskerrokselle. Kerros estää
myös jätteen ja tiivistyskerroksen sekoittumisen toisiinsa. (Ympäristöhallinnon
ohjeita, 46; LSY 2004, 9)
Esipeiton kerrospaksuuden tulee olla vähintään 0,2 m (LSY 2004, 9). Esipeittokerros tehdään samanaikaisesti viimeisen jätekerroksen täytön edetessä kivettömästä ylijäämämaasta tai muusta luonnonmaa-aineksesta. Esipeitossa voidaan
käyttää myös lievästi pilaantuneita maita, tavanomaisen jätteen kaatopaikalle kelpaavia pilaantuneita maita tai tavanomaiseksi jätteeksi luokiteltavaa tuhkaa. Materiaali määräytyy sen mukaan, mitä ylijäämämaita esipeittokerroksen rakentamisen
hetkellä on saatavilla. Materiaalin on oltava kaatopaikkakelpoista ja sille suoritetaan tarvittaessa kaatopaikkakelpoisuustesti. (Ympäristöhallinnon ohjeita, 47;
Pöyry Environment Oy 1/2008, 7)
Kerroksesta ei saa työntyä esiin suuria lohkareita tai kiviä, kosteita painanteita tai
muita epätasaisuuksia. Kerros tasoitetaan hyvin ennen tiivistyskerroksen rakentamista materiaalikustannusten minimoimiseksi. Kaatopaikalla on ollut käytössä
täyttötekniikka, jossa täytön reunaan on pengerretty ylijäämämaista reunavalli.
Täytön edetessä reunavallia on korotettu. Jätetäytön luiskissa esipeitto ei siis ole
tarpeen. Reunavalli on rakennettu kaltevuuteen 1:3. (Ympäristöhallinnon ohjeita,
Esipeitetyn jätetäytön päälle sekä reunapenkereiden luiskiin rakennetaan tiivistyskerros. Tiivistyskerros rajoittaa sadevesien imeytymistä jätetäyttöön ja edistää
jätetäytössä muodostuvan kaatopaikkakaasun kulkeutumista kaasunkeräilyverkostoon ja edelleen käsittelyyn. Tiivistyskerros on pintaeristysrakenteen toimivuuden
kannalta kriittinen kerros, johon tulee kiinnittää erityistä huomiota. Tiivistyskerroksen päälle rakennetaan suojakerros, joka suojaa kerrosta muun muassa jäätymiseltä ja kuivumiselta. Jätetäytön lakiosan suojakerroksen päälle asennetaan suodatinkangas. (Ympäristöhallinnon ohjeita 1/2008, 47)
Tiivistyskerroksen paksuus tulee olla vähintään 0,5 m (VNp 861/1997, liite 1 kohta 3.2). Kerroksen kaasunläpäisevyys riippuu voimakkaasti tiivistysrakenteen kyllästysasteesta. Kun kyllästysaste on lähes 100 %, mineraaliset tiivisteet ovat hyvin
kaasutiiviitä. Tiivistyskerroksen hyvä vedenpidätyskyky edistää kyllästysasteen
säilymistä suurena myös kuivissa oloissa. Kerroksen vedenläpäisevyydelle ei ole
laissa eikä ympäristöluvassa annettu numeerista arvoa. Mikäli tiivistyskerroksen
vedenläpäisevyys on 1·10-8 m/s, jätetäyttöön imeytyy 20–25 % sadannasta. Jos
vedenläpäisevyys on taas 1·10-9 m/s tai pienempi, jätetäyttöön suotautuvan veden
määrä on 5 % sadannasta. Tiivistyskerroksen mitoitus vaikuttaa siis puhdistettavien suotovesien määrään. Mitä vähemmän suotovesiä muodostuu, sitä pienemmäksi rajoittuu niistä aiheutuva ympäristökuormitus ja käsittelystä aiheutuvat kustannukset. Toisaalta vedellä on keskeinen merkitys jätetäytön hajoamisprosessien
kannalta, koska suurin osa fysikaalisista, kemiallisista ja biologisista reaktioista
tapahtuu vedessä tai veden välityksellä. Jätetäytössä oleva vesi vaikuttaa jätteiden
stabiloitumiseen. Suomen olosuhteissa jätetäytössä on yleensä riittävästi vettä
jätteiden stabiloitumiseksi. Kun osa sadevedestä imeytyy pintaeristysrakenteen
läpi, ylimääräinen vesi poistuu jätetäytöstä. Jos pintaeristyskerros rakennetaan
vettä läpäisemättömäksi, jätetäytössä olevaa vettä poistuu biokaasun mukana,
mutta uutta ei tule tilalle. Ympäristölupaviranomainen määrittää yksityiskohtaisten pintaeristyssuunnitelmien yhteydessä vähimmäisvaatimuksen tiivistyskerroksen vedenläpäisevyydelle. (Ympäristöhallinnon ohjeita 1/2008, 49; VTT 2004, 23;
Kettunen 2006, 6 & 9)
Tiivistyskerroksen materiaalivalinnassa tulee kiinnittää huomiota routimisen, kuivumisen, kemiallisen muuttumisen ja jätetäytön painumisen aiheuttamaan halkeiluriskiin sekä biologiseen hajoamiseen ja kerroksen toimivuuteen suojakerroksen
kanssa. Tiivistyskerroksessa käytetään mahdollisuuksien mukaan teollisuuden
sivutuotteita ja uusiomateriaaleja. Käytettävät sivutuotteet ja uusiomateriaalit tulee olla tarkoitukseen soveltuvia ja täyttää mineraalisen tiivistyskerroksen laatuvaatimukset ja kaatopaikkakelpoisuusvaatimukset. Tällaisia materiaaleja ovat kuituliete ja siistausjäte sellaisenaan tai sekoitettuina tuhkan tai bentoniitin kanssa,
tiivistetty lentotuhka sekä rikinpoiston lopputuote. Myös turvetuhka soveltuu tiivistyskerrokseen. Maa-aineksista tiivistyskerrokseen soveltuu siltti, savi, silttimoreeni ja savimoreeni. Tarvittaessa maa-ainekseen lisätään bentoniittia laadun parantamiseksi. Tiivistyskerros on hyvä toteuttaa materiaalien yhdistelmärakenteena, koska luonnonmateriaaleista rakennettavat mineraaliset tiivisteet eivät kestä
vetojännityksiä ja halkeilevat helposti, ja teollisuuden sivutuotteet sellaisenaan
eivät välttämättä täytä tiivistyskerroksen rakennevaatimuksia. Vetojännityksiä
voidaan estää rakentamalla lopullinen pintatiiviste vasta, kun jätetäytön painumat
ovat pääosin tapahtuneet. Varmin vaihtoehto on käyttää geovahvisteita, jotka kestävät hyvin muodonmuutokset ja rakenteille syntyvät vetojännitykset. Geovahviste parantaa tiivistysrakenteen toimintavarmuutta. Yleisiä geovahvisteita kaatopaikkarakentamisessa ovat bentoniittimatot ja geomembraanit. Bentoniittimaton
rakenne koostuu kuitukankaista ja/tai kudotuista kankaista, joiden väliin on lisätty
bentoniittijauhetta. Geomembraanien valmistuksessa käytetään erilaisia polymeerityyppejä sekä ominaisuuksia parantavia lisäaineita. (VTT 2004, 22–24; Kaatopaikan tiivistysrakenteet 2002, 82).
Tiivistyskerros toteutetaan joko samoin kuin vanhan täyttöalueen tiivistyskerros
tai ratkaisuihin tehdään tarvittavia muutoksia. Ratkaisuihin vaikuttaa materiaalien
saatavuus ja kustannukset, jotka tulee selvittää yksityiskohtaisia suunnitelmia laadittaessa. Kerros toteutetaan yhdistelmärakenteena eli tiivistyskerros rakentuu
mineraalisesta tiivistyskerroksesta ja keinotekoisesta eristeestä. Yhdistelmärakenteella päästään 100–1000-kertaiseen tiiveyteen verrattuna pelkkään mineraaliseen
tai keinotekoiseen tiivistyskerrokseen (Kaatopaikan tiivistysrakenteet 2002, 11).
Vanhan täyttöalueen tiivistyskerros on toteutettu yhdistelmärakenteena siten, että
esipeitetyn jätetäytön päälle levitettiin ensin 0,4 m:n lentotuhkakerros jätetäytön
epätasaisen painumisen vuoksi. Tuhkakerroksen päälle levitettiin 0,1 m:n kivennäismaakerros savesta sekä keinotekoinen eriste luonnon natriumbentoniittimatosta. Bentoniittimaton päälle rakennettiin suojakerros hiekasta ja kivituhkasta. Jätetäytön lakiosan suojakerroksen päälle asennettiin suodatinkangas käyttöluokaltaan
N2. Suojakerrospaksuus lakiosassa on 0,3 m ja luiskaosassa 0,1 m. LounaisSuomen ympäristökeskus asetti vanhan jätetäyttöalueen tiivistyskerroksen vedenläpäisevyysvaatimukseksi k ≤ 1·10-9 m/s (LSY 2006). Perusteena vaatimukselle
oli asianmukaisten kaatopaikan pohjarakenteiden puuttuminen. Tiivistyskerrosrakenteen ratkaisun varmistuttua ympäristölupaviranomainen selvensi tiivistyskerrosten vedenläpäisevyysarvoja seuraavasti: lentotuhkakerros k ≤ 1·10-7 m/s ja kivennäismaakerros 0,1 metrin paksuudella k ≤ 1·10-9 (LSY 2008).
Vanhan täyttöalueen pintaeristyksen tiivistysrakenne on havaittu ominaisuuksiltaan ja kustannuksiltaan sekä materiaalien saatavuuden kannalta hyväksi. Esimerkiksi tuhkan käyttö osana tiivistysrakennetta on koettu onnistuneeksi ratkaisuksi.
Kerros ei ole lähtenyt liukumaan, vaikka sen päälle on satanut vettä. Myös bentoniittimatosta on hyviä kokemuksia. Bentoniittimaton etuna on se, että siihen
tulevat pienet reiät korjaantuvat itsestään.
Tiivistyskerroksen päälle rakennetaan kuivatuskerros. Kuivatuskerros suojaa tiivistyskerrosta kuivumiselta, vahingoittumiselta ja eroosiolta. Kerros alentaa tiivistysrakenteeseen kohdistuvaa vesipainetta ja johtaa kasvu- ja pintakerroksen läpi
suotautuvan sadeveden puhtaana jätepenkereen ulkopuolelle. Kuivatuskerroksen
paksuuden tulee olla vähintään 0,5 m (VNp 861/1997, liite 1 kohta 3.2) ja suositeltavan vedenläpäisevyyden k > 1·10-3 m/s ja vähimmäiskaltevuuden 5 %. (Ympäristöhallinnon ohjeita 1/2008, 51)
Vanhan jätetäytön pintaeristyksen kuivatuskerros rakennettiin rengasrouheesta.
Kerros on 0,6 m paksuinen. Rengasrouheen käyttäminen edellytti ympäristölupaviranomaisen määräyksen mukaisesti 0,3 m suojakerroksen rakentamista rengas-
rouhekerroksen pohjalle rouheesta ulos tulevien terästen vuoksi. Luiskaosissa
kuivatuskerros rakennettiin 4–55 mm:n sepelistä kerrospaksuudella 0,5 m. Salaojamaton mahdollista käyttöä kuivatusrakenteena tutkittiin, mutta ympäristölupaviranomainen hylkäsi vaihtoehdon (LSY 14.5.2008). Kuivatuskerroksen päälle
asennettiin suodatinkangas käyttöluokaltaan N2.
Nykyisen jätetäytön pintaeristyksen kuivatuskerrosmateriaalina voidaan käyttää
esimerkiksi rengasrouhetta, kaivosteollisuuden sivukiviä tai muuta kerrokseen
soveltuvaa mursketta. Kuivatuskerroksen päälle tehdään suodatin suodatinkankaasta, jotta pintakerroksen materiaali ei tuki kuivatuskerrosta. Suodatinkankaan
käyttöluokka valitaan kuivatuskerroksen materiaalin perusteella.
Pintakerros suojaa tiivistyskerrosta roudalta ja kuivumiselta, vähentää sade- ja
sulamisvesien imeytymistä, edistää pintavaluntaa, turvaa kasvillisuuden vedensaannin, suojaa alempia kerroksia kasvien juurilta, vähentää vesi- ja tuulieroosiota
sekä edistää kaatopaikan ympäristöön sulautumista. Pintakerros toimii kasvualustana alueen maisemoitumiselle. (Ympäristöhallinnon ohjeita 1/2008, 52)
Pintakerroksen tulee olla vähintään 1,0 m paksu (VNp 861/1997, liite 1 kohta
3.2). Kerrokseen käytetään saatavilla olevia pintahumus- ja kivennäismaita sekä
kompostoitua puhdistamolietettä tai biojätettä. Myös orgaanisia paperiteollisuuden jätteitä ja turvetuhkaa voidaan käyttää, kun ne sekoitetaan muuhun maaainekseen. Kasvukerroksen sitomiseksi ja haihdunnan lisäämiseksi viherrakentamiseen käytetään nopeakasvuista nurmea. (Pöyry Environment Oy 2007, 5)
Hevossuon kaatopaikan vanhan osan pintarakenne toteutetaan siten, että urakoitsija levittää kaatopaikan lakiosaan 0,5 m ja luiskaosiin 1 m paksuisen maakerroksen
kuivatuskerroksen suodatinkankaan päälle. Jätehuoltolaitos huolehtii lakiosan
toisen 0,5 m kerroksen levittämisestä. Tämä 0,5 m:n kerros tehdään ylijäämämaista. Samaa toteutustapaa voidaan käyttää ensimmäisen laajennusalueen pintakerroksessa. Näin saadaan alueelle ylijäämämaiden loppusijoituspaikka, koska Rau-
man seudulla ei ole toiminnassa olevia maakaatopaikkoja. Kerroksen pinnalle
voidaan levittää kompostoitunutta haravointijätettä.
Jätetäytön pintaan tullaan sulkemisurakan yhteydessä rakentamaan ympäristöluvan edellyttämä kaasunkeräysjärjestelmä. Kaasunkeräysjärjestelmällä pyritään
vähentämään kaatopaikasta aiheutuvaa palo- ja räjähdysvaaraa, hajuhaittaa ja epäsuotuisaa ilmastovaikutusta. Kaasunkäsittelyjärjestelmän rakentamisessa noudatetaan maakaasuasetusta ja -standardeja, paineastialakia, -asetusta ja päätöksiä sekä
räjähdysvaarallisista tiloista annettuja määräyksiä. (Pöyry Environment Oy
Kaatopaikan vanhaan osaan on rakennettu kaasunkeräysjärjestelmä sulkemisurakan yhteydessä. Kaasu käsitellään soihtupolttomenetelmällä, koska mittauksien
perusteella on todettu, että suhteellisen pienen kaasumäärän takia kaasun hyötykäyttö ei ole tarkoituksenmukaista. Pöyry Environment Oy on suorittanut kaatopaikan vanhalla osalla kaasumittaukset viimeksi 24.4.2007. Mittaustulosten mukaan kaatopaikalla on käynnissä metaanikäymisen stabiilivaihe (kuva 3). Kaasun
muodostumisen huippu on siis jo ohi. Laskelmien mukaan kaatopaikkakaasun
arvioitu polttoaineteho on ollut suurimmillaan 0,6 MW vuonna 2008. Arvioiden
mukaan teho laskee alle 0,5 MW vuonna 2012. Kaasun hyötykäytön raja-arvona
käytetään polttoainetehoa 0,5 MW. Kaasun muodostumisen ei oleteta lisääntyvän
olennaisesti ensimmäisen laajennusalueen kaasunkeräysjärjestelmän käyttöönoton
myötä. Tämä johtuu seuraavista seikoista:
ensimmäinen laajennusalue on tilavuudeltaan vain noin kolmasosa vanhan
täyttöalueen pinta-alasta
jätteen lajittelun tehostumisen myötä voidaan olettaa, että jätetäyttöön on
sijoitettu myös biologisesti hajoavaa jätettä suhteessa vähemmän kuin
vanhaan jätetäyttöön
kaatopaikan vanhan osan jätetäytössä muodostuvan kaatopaikkakaasun
määrä vähenee koko ajan.
Jo olemassa olevan polttoyksikön kapasiteetti riittää siis hyvin sekä kaatopaikan
vanhasta osasta että ensimmäisestä laajennusalueesta syntyvien kaatopaikkakaasujen käsittelyyn. Kaatopaikan hajoamisprosessivaiheet ja kaasun muodostuminen
on esitetty kuvassa 3. (Ympäristöhallinnon ohjeita 1/2008, 28; Pöyry Environment
Oy 1.9.2008; Jaakko Pöyry Infra 2006).
Kuva 3. Kaatopaikan hajoamisprosessivaiheet ja kaasun muodostuminen (Pöyry
Environment 1.9.2008)
Kaatopaikan vanhan osan kaasunkeräys on toteutettu ennen sulkemistöiden aloittamista porattujen pystykaivojen (5 kpl) sekä sulkemistöiden yhteydessä jätetäyttöön asennettujen pintakeräyskaivojen (5 kpl) ja näihin liitettyjen vaakasalaojien
avulla. Jokaisesta kaivosta lähtee alipaineella toimiva imukeräyslinja kaatopaikkaalueen länsipuolella sijaitsevaan vedenerotus- ja venttiiliyksikköön, josta kaasu
kulkeutuu edelleen kokoojaputken kautta viereiseen kaasun imu- ja polttoyksikköön. Soihtupolttimessa kaasu palaa yli 1000 ºC lämpötilassa. Soihtupoltin täyttää
voimassa olevat turvallisuus- ja päästömääräykset.
Ensimmäisen laajennusalueen kaasunkeräys toteutetaan siten, että jätetäyttöön
asennetaan kolme kaasukaivoa, tyypiltään 4,5 metrin PEH 315. Tarvittavien kaasukaivojen määrä on arvioitu vanhan jätetäyttöalueen kaasumittausten ja kaivojen
määrän perusteella. Jokaisesta kaivosta lähtee neljä vaakasuuntaista kaasunkeräyssalaojaa, jotka rakennetaan noin 2 metrin syvyyteen esipeitetyn jätetäytön
pinnasta. Salaojat ovat noin 50 metriä pitkiä, ja ne toimivat samalla osana täyttöaltaan kuivatusjärjestelmää. Salaojat ovat louhesalaojia, joihin sijoitetaan salaojaputki. Käytettävä salaojaputkityyppi on 110 SNB. Kaasun keräys toteutuu tehokkaimmin rakentamalla salaojia kaatopaikan liitosrakenteeseen, koska kaasun on
tutkittu kulkeutuvan ylöspäin liitosrakennetta kohti. Kaivosta kaasu kulkeutuu
imuputkea pitkin kaatopaikan länsipuolella jo olemassa oleviin kaatopaikkakaasun vedenerotus- ja venttiiliyksikköön sekä imu- ja polttoyksikköön. Imuputken
kallistus kaivoon päin tulee olla vähintään 2 %. Kaatopaikan vanhan osan länsipäähän asennetaan sen sulkemisurakan yhteydessä valmiiksi viisi imuputkilinjaa,
joista kolme liitetään ensimmäiseen laajennusalueeseen ja kaksi varataan toisen
laajennusalueen kaasunkeräykselle. Suomen olosuhteissa imuputket on hyvä tuoda jokaiselta imukaivolta erikseen vedenerotus- ja venttiiliyksikköön, koska mittaus- ja säätötyö on tällöin helppoa ja ne voidaan toteuttaa sisätiloissa, jolloin vältytään mittalaitteiden jäätymisongelmilta.
Kaatopaikkatie
Kaatopaikan päälle rakennetaan huoltotie, joka liitetään kaatopaikan vanhan osan
huoltotiehen. Tien rakennekerrokset muodostuvat kuivatuskerroksesta ylöspäin
kantavasta kerroksesta ja kulutuskerroksesta. Kantava kerros tehdään kantavasta
ja routimattomasta materiaalista. Kerroksen paksuus on ≥ 0,5 m.
Kaatopaikan jälkihoito ja seuranta
Kun kaatopaikan sulkemisurakka on päättynyt, aloitetaan kaatopaikan jälkihoito
ja seuranta. Rauman seudun jätehuoltolaitos vastaa Hevossuon kaatopaikan jälkihoidosta ja seurannasta. Ympäristöluvan määräyksen mukaan ”kaatopaikan pitäjän on vastattava kaatopaikan jälkihoidosta, pintarakenteen kunnosta, kaatopaikkakaasun, suotovesien sekä pinta- ja pohjavesien tarkkailusta niin kauan kuin se
tarkkailutulosten perusteella on perusteltua, kuitenkin vähintään 30 vuotta” (LSY
2004, 27–28). Seurannan tarkoituksena on, että suljetun kaatopaikan ympäristöpäästöistä ollaan koko ajan selvillä, kaatopaikan sisäiset prosessit etenevät tarkoi-
tetulla tavalla ja ympäristönsuojelujärjestelmät toimivat suunnitellusti. Seurannassa tarkkaillaan muun muassa ympärysojien toimintaa, jätetäytön luiskien stabiliteettia, jätetäytön painumia, kaasunkeräilyä ja -käsittelyä sekä suotovesien määrää
ja laatua. Tarvittaessa ryhdytään toimenpiteisiin epäkohtien korjaamiseksi ja poistamiseksi. (Ympäristöhallinnon ohjeita 1/2008, 100)
Kaatopaikan ja sen jälkihoitovaiheen valvonnasta ja tarkkailusta säädetään valtioneuvoston päätöksen (861/1997) liitteessä 3. Päätöksen mukaan suotovesien, pinta- ja pohjavesien sekä kaatopaikkakaasun seurantaa varten on laadittava tarkkailuohjelma. Lounais-Suomen ympäristökeskus on hyväksynyt Rauman seudun
jätehuoltolaitoksen tarkkailuohjelman 11.12.2008. Tarkkailuohjelmaan kuuluu
vesien tarkkailu, jätetäytön seuranta ja kaatopaikkakaasun tarkkailu. Kaatopaikasta laaditaan vuosittain seuranta- ja tarkkailuraportti, joka toimitetaan kunkin vuoden maaliskuun loppuun mennessä valvontaviranomaiselle. Kaatopaikan jälkihoitoa varten laaditaan erillinen seuranta- ja tarkkailuohjelma. (LSY 11.12.2008)
Kaatopaikan käytöstä poistamisen yhteydessä rakennettavalla pintaeristeellä ehkäistään kaatopaikasta aiheutuvaa maaperän, pintaveden ja pohjaveden likaantumista sekä epäsuotuisaa ilmastovaikutusta. Kaatopaikan sulkemista ohjaa EU:n
kaatopaikkadirektiivi, Suomen jätelaki ja -asetus, valtioneuvoston päätös
(861/1997) kaatopaikoista sekä kaatopaikkaa koskeva ympäristölupa.
Tässä opinnäytetyössä suunniteltiin, miten Rauman seudun jätehuoltolaitoksen
Hevossuon kaatopaikan ensimmäisen laajennusosan sulkeminen toteutetaan.
Opinnäytetyössä tutkittiin vaihtoehtoja pintaeristyksen rakenteista ja materiaaleista. Tämän opinnäytetyön liitteenä oleva suunnitelma on Rauman seudun jätehuoltolaitokselle laadittu versio, joka on osa ympäristölupahakemusta liittyen kaatopaikan ensimmäisen laajennusosan sulkemiseen.
Hevossuon kaatopaikan ensimmäisen laajennusosan pintaeristys rakennetaan alhaalta ylöspäin seuraavista kerroksista:
Tasattu ja tiivistetty jätetäytön pinta
Esipeittokerros (≥ 0,2 m)
Tiivistyskerros (≥ 0,5 m)
Suojakerros (≥ 0,1 m)
Kuivatuskerros (≥ 0,5 m)
Pintakerros (≥ 1 m)
Lisäksi kaatopaikalle rakennetaan kaasunkeräysjärjestelmä.
Yksityiskohtaiset ratkaisut pintaeristyskerroksesta tehdään lähempänä sulkemisurakan alkamisajankohtaa ympäristölupaviranomaisen lausunnot huomioon
ottaen. Kaatopaikan jälkihoitoa varten laaditaan erillinen seuranta- ja tarkkailuohjelma.
A1390/1993. Jäteasetus 3.12.1993. Saatavilla www-muodossa: <URL:http://
www.finlex.fi/fi/laki/alkup/1993/19931390>
A169/2000. Ympäristönsuojeluasetus 18.2.2000. Saatavilla www-muodossa:
<URL:http://www.finlex.fi/fi/laki/ajantasa/2000/20000169>
Etelä-Pohjanmaan ELY-keskus 2010. Vanhat kaatopaikat. Päivitetty 25.2.2010.
[Viitattu 14.4.2010] Saatavilla www-muodossa: <URL:http://www.ymparisto.fi/
default.asp?contentid=353246&lan=FI>
Hakala, Harri & Välimäki, Jari 2003. Ympäristön tila ja suojelu Suomessa. Helsinki. Gaudeamus.
Huhtinen Kaarina, Lilja Raimo, Sokka Laura, Salmenperä Hanna, Runsten Suvi
2007. Valtakunnallinen jätesuunnitelma vuoteen 2016, taustaraportti. Suomen
ympäristö 16/2007. Suomen ympäristökeskus, Helsinki. Saatavilla wwwmuodossa: <URL:http://www.ymparisto.fi/download.asp?contentid=69139&lan=
Jaakko Pöyry Infra, Maa ja Vesi 10.4.2003. Rauman seudun jätehuoltolaitos –
Hevossuon
jäteaseman
kaatopaikan
67025230WW
Jaakko Pöyry Infra, Maa ja Vesi 17.2.2006. Rauman seudun jätehuoltolaitos, Kaatopaikkakaasu. Luonnosraportti.
Jätelaitosyhdistys ry 2003. Kaatopaikkapalot uhka terveydelle. 27.3.2003. [Viitattu 15.4.2010]. Saatavilla www-muodossa: <URL:http://www.jly.fi/tiedote.php?
tiedote2_id=16>
Kaatopaikkojen lopettamisopas 2001. Suomen ympäristökeskuksen julkaisu. Ympäristöopas 89. Helsinki, Edita Oyj. Saatavilla www-muodossa: <URL:http://
www.environment.fi/download.asp?contentid=12458&lan=fi>.
Kaatopaikan tiivistysrakenteet 2002. Suomen ympäristökeskuksen julkaisu. Ympäristöopas 36. Helsinki. Edita Prima Oy. Saatavilla www-muodossa: <URL:http:
//www.environment.fi/download.asp?contentid=12513&lan=fi>.
Kettunen, Riitta 2006. Kaatopaikan jätetäytön prosessit ja veden merkitys. Vesitalous, nro 6/2006. Saatavilla www-muodossa: <URL:http://www.vesitalous.fi/
upload/lehtiarkisto/2006/6-2006.pdf>.
L1072/1993. Jätelaki 3.12.1993. Saatavilla www-muodossa: <URL:http://www.
finlex.fi/fi/laki/ajantasa/1993/19931072>.
L86/2000.
4.2.2000.
<URL:http://www.finlex.fi/fi/laki/ajantasa/2000/20000086>
Lohila Annalea, Hyvönen Sirke & Liesivuori Jyrki 2000. Jätehuoltoketjun terveys- ja ympäristövaarat: nykytila ja kehitystarpeet. Kuopion yliopisto, Kuopion
aluetyöterveyslaitos,
<URL:http://www.ttl.fi/NR/rdonlyres/6B040D71-F10F-4512-BE45BAC7340D6257/0/J%C3%A4teterveysjaymp%C3%A4rist%C3%B6vaarat.pdf>
LSY 1.7.2004. Lounais-Suomen ympäristökeskus. Ympäristölupapäätös nro 57
YLO. Diaarinumero LOS-2003-Y-546-121. Saatavilla www-muodossa: <URL:
http://www.ymparisto.fi/download.asp?contentid=19905&lan=FI>
LSY 30.8.2006. Lounais-Suomen ympäristökeskus. Hevossuon kaatopaikan vanhan osan sulkemissuunnitelman hyväksymispäätös. Diaarinumero LOS-2003-Y546-121.
LSY 14.5.2008. Lounais-Suomen ympäristökeskus. Lausunto Hevossuon kaatopaikan vanhan täyttöalueen pintarakennekerroksista ja materiaaleista. Diaarinumero LOS-2003-Y-546-111.
LSY 11.12.2008. Lounais-Suomen ympäristökeskus. Päätös nro 119 YLO. Hevossuon jäteaseman tarkkailuohjelman hyväksyminen. Diaarinumero LOS-2003Y-546-111.
Marttinen Sanna, Jokela Jari, Rintala Jukka & Kettunen Riitta 2000. Jätteiden
hajoaminen kaatopaikalla sekä kaatopaikkavesien muodostuminen, ominaisuudet
ja käsittely. Kaato 2001 -hanke, kirjallisuuskatsaus 20.6.2000. Saatavilla wwwmuodossa: <URL:http://www.jly.fi/katsaus2.pdf>
Pöyry Environment Oy 24.10.2007. Rauman seudun jätehuoltolaitos – Hevossuon
jäteaseman laajennusalueen täyttösuunnitelma. Raportti 67050543.EW1
Pöyry Environment Oy 1/12.8.2008. Rauman seudun jätehuoltolaitos – Hevossuon
67050543.EW3
Pöyry Environment Oy 2/12.8.2008. Rauman seudun jätehuoltolaitos, Hevossuon
jäteaseman vanhan kaatopaikan sulkeminen – Kaatopaikkakaasun keräys ja käsittely, tekninen kuvaus. 67050543EW3
Pöyry Environment Oy 1.9.2008. Rauman seudun jätehuoltolaitos, Hevossuon
jäteaseman vanhan kaatopaikan kaasumittaukset. Raportti. 67050543.EW3
Rauman seudun jätehuoltolaitos 2010. Kotisivut. [Viitattu 26.4.2010] Saatavilla
www-muodossa: <URL:http://www.rauma.fi/jatehuolto/>
Sito-rakennuttajat Oy 5.10.2007. Rauman seudun jätehuoltolaitos, Hevossuon
jäteasema - jätetäyttöalueen laajennus, 1. vaihe. Riippumaton laadunvalvonta,
Tilastokeskus 16.12.2009. Yhdyskuntajätteiden määrä kasvoi edelleen. [Viitattu
12.4.2010] Saatavilla www-muodossa: <URL:http://www.stat.fi/til/jate/2008/jate_
2008_2009-12-16_tie_001_fi.html>.
Vaasan hallinto-oikeus 21.3.2005. Päätös nro 05/0088/3. Valitus ympäristölupaasiassa. Diaarinumero 01510/04/5107.
VALTSU 2008. Kohti kierrätysyhteiskuntaa – valtakunnallinen jätesuunnitelma
vuoteen 2016. Ympäristöministeriö. Helsinki. Edita Prima Oy Saatavilla wwwmuodossa: <URL:http://www.ymparisto.fi/download.asp?contentid=91466&lan=
VNa 214/2007. Valtioneuvoston asetus maaperän pilaantuneisuuden ja puhdistustarpeen arvioinnista. 1.3.2007. Saatavilla www-muodossa: <URL:http://www.
finlex.fi/fi/laki/alkup/2007/20070214>
VNp 861/1997. Valtioneuvoston päätös kaatopaikoista. 4.9.1997. Saatavilla
www-muodossa: <URL:http://www.finlex.fi/fi/laki/alkup/1997/19970861>.
VTT 2004. Kaatopaikkojen tiivistysrakennemateriaaleina käytettävien teollisuuden sivutuotteiden ympäristökelpoisuus. VTT Tiedotteita 2246. Espoo. Otamedia
Oy. Saatavilla www-muodossa: <URL:http://www.vtt.fi/inf/pdf/tiedotteet/2004/
T2246.pdf>
Ympäristöhallinnon ohjeita 1/2008. Kaatopaikkojen käytöstä poistaminen ja jälkihoito. Suomen ympäristökeskuksen julkaisu. Helsinki. Vammalan kirjapaino Oy.
<URL:http://www.ymparisto.fi/download.asp?
contentid=90466&lan=fi>.
Ympäristöministeriö 10.7.2008. Yhdyskuntajätteet [Viitattu 12.4.2010]. Saatavilla
www-muodossa: <URL:http://www.ymparisto.fi/default.asp?node=4694&lan=fi>
SULKEMISSUUNNITELMA
1 JOHDANTO……………………………………………………………………..5
2 LUPATILANNE………………………………………………………………... 5
2.1 Toimintaa koskevat luvat……………………………………………….. 5
2.2 Lupaehdot……………………………………………………………….. 6
3 JÄTEHUOLLON JÄRJESTÄMINEN…………………………………………. 7
4 JÄTEASEMAN YMPÄRISTÖ………………………………………………….8
4.1 Sijainti, kaavoitus ja maanomistus……………………………………… 8
4.2 Jätteenkäsittelyalue………………………………………………………8
4.3 Maaperä…………………………………………………………………. 8
4.4 Pintavesi………………………………………………………………… 9
4.5 Pohjavesi………………………………………………………………... 9
5 JÄTEASEMAN TOIMINTA…………………………………………………… 9
5.1 Henkilökunta……………………………………………………………. 9
5.2 Varustus…………………………………………………………………. 9
5.2.1 Toimisto- ja sosiaalitilat………………………………………………. 10
5.2.2 Vaaka………………………………………………………………….. 10
5.2.3 Ongelmajätevarasto…………………………………………………… 11
5.2.4 Öljyisten maiden ja öljyjätteiden vastaanotto………………………… 11
5.2.5 Hyötyjätteen ja jätteiden pienerien vastaanotto………………………. 11
5.2.6 Lasinkeräysaltaat……………………………………………………… 13
5.2.7 Koneet ja konesuoja…………………………………………………... 13
5.2.8 Vanha jätetäyttöalue…………………………………………………... 13
5.2.9 Kaatopaikan ensimmäinen laajennusosa……………………………… 14
5.2.10 Tasausallas, pumppaamo ja viemäri………………………………….14
5.2.11 Vedenerotus ja venttiiliyksikkö sekä imu- ja polttoyksikkö………… 15
5.2.12 Muut rakenteet………………………………………………………..15
6 JÄTTEEN MÄÄRÄ JA LAATU……………………………………………….. 16
6.1 Jätelajit ja kaatopaikkakelpoisuus………………………………………. 16
6.2 Jätemäärät……………………………………………………………….. 16
7 YMPÄRISTÖVAIKUTUKSET JA NIIDEN HALLINTA…………………….. 19
7.1 Kaatopaikkavesien hallinta……………………………………………... 19
7.2 Kaatopaikkakaasujen hallinta………………………………………….... 19
7.3 Haju- ja pölypäästöt sekä aerosolit……………………………………... 20
7.4 Ympäristön roskaantuminen……………………………………………. 20
7.5 Haittaeläimet……………………………………………………………. 20
7.6 Melu…………………………………………………………………….. 20
7.7 Maisemahaitta…………………………………………………………... 21
7.8 Terveyshaittojen ehkäisy………………………………………………... 21
7.9 Poikkeamatilanteet……………………………………………………… 21
8 JÄTEASEMAN HOITO, VALVONTA JA TARKKAILU……………………. 21
8.1 Kaatopaikka-alueen hoito ja valvonta…………………………………... 21
8.2 Tarkkailuohjelma……………………………………………………….. 22
8.2.1 Vesien tarkkailu………………………………………………………..22
8.2.2 Kaatopaikkakaasun tarkkailu…………………………………………. 22
8.2.3 Jätetäytön tarkkailu…………………………………………………… 23
8.3 Raportointi………………………………………………………………. 23
9 ENSIMMÄISEN LAAJENNUSALUEEN NYKYTILAN KUVAUS…………. 23
9.1 Täyttöalue……………………………………………………………….. 23
9.2 Pohjarakenne……………………………………………………………. 24
9.3 Liitosrakenne……………………………………………………………. 25
9.4 Salaojat………………………………………………………………….. 25
10 SULKEMISSUUNNITELMA………………………………………………… 26
10.1 Suunnitelman toteutus…………………………………………………. 26
10.2 Pintaeristysrakenteet……………………………………………………26
10.2.1 Jätetäyttö……………………………………………………………...27
10.2.2 Esipeittokerros……………………………………………………….. 27
10.2.3 Tiivistyskerros……………………………………………………….. 28
10.2.3.1 Toiminnallinen tarkoitus…………………………………………... 28
10.2.3.2 Kerroksen paksuus ja vedenläpäisevyys…………………………... 28
10.2.3.3 Materiaalit…………………………………………………………. 28
10.2.3.4 Kaatopaikan vanhan osan tiivistyskerros………………………….. 29
10.2.4 Kuivatuskerros………………………………………………………. 29
10.2.5 Pintakerros…………………………………………………………… 30
10.2.6 Kaasunkeräys………………………………………………………... 30
10.2.7 Kaatopaikkatie……………………………………………………….. 32
10.3 Kaatopaikan jälkihoito ja seuranta…………………………………….. 32
11 TULEVAISUUDEN NÄKYMÄT…………………………………………...... 32
1. Sijaintikartta
2. Yleiskartta
5. Periaatekuva pintarakenteesta
6. Kaatopaikkakaasun keräys
7. Pinta- ja pohjaveden tarkkailupisteet
Rauman seudun jätehuoltolaitos on Rauman kaupungin organisaatioon kuuluva kunnallinen liikelaitos. Jätehuoltolaitos järjestää yhdyskuntajätteiden vastaanoton, käsittelyn ja
loppusijoituksen sekä jätteiden hyödyntämisen ja kierrätyksen kehittämisen. Laitosta
johtaa Rauman seudun jätehuoltolaitoksen johtokunta.
Kaatopaikka-alue on otettu käyttöön vuonna 1993. Täyttötoiminta kaatopaikan vanhalla
osalla on lopetettu 31.10.2007, koska alueen pohjarakenteet eivät täytä valtioneuvoston
päätöksen (861/1997) mukaisia tiiveysvaatimuksia. Sulkemisurakka päättyy vuoden
2013 loppuun mennessä.
Täyttötoimintaa on jatkettu kaatopaikan vanhan osan pohjoispuolelle rakennetulla ensimmäisellä laajennusosalla, joka luokitellaan tavanomaisen ja pysyvän jätteen kaatopaikaksi. Laajennusosan pohjarakenteet täyttävät valtioneuvoston päätöksen (861/1997)
mukaiset tiiveysvaatimukset. Laajennusosa on liitetty kaatopaikan vanhaan osaan siten,
että laajennusosan jätepenger ja vanha jätepenger muodostavat yhtenäisen jätepenkereen.
Kaatopaikalle on loppusijoitettu pääasiassa tavanomaista yhdyskuntajätettä sekä vähäisiä määriä rakennusjätettä, teollisuusjätettä, lievästi pilaantuneita maita ja lietteitä.
Tämä suunnitelma koskee kaatopaikan ensimmäisen laajennusosan sulkemista.
Toimintaa koskevat luvat
Rauman kansanterveystyön kuntaliitto
• Sijoituspaikkalupa 2.6.1976
• Ympäristölupa kaatopaikkatoiminnan jatkamiselle 6.4.1998
• Kaatopaikan käyttö- ja hoitosuunnitelman, perustilaselvityksen sekä vesien- ja
kaatopaikkakaasun tarkkailuohjelman hyväksyminen 9.8.2000
• Rauman seudun jätehuoltolaitos on pyytänyt lausuntoa ympäristövaikutusten arviointimenettelyn tarpeesta Hevossuon kaatopaikan laajentamishankkeessa.
23.3.2001 päivätyssä kirjeessä todetaan, ettei ympäristövaikutusten arviointimenettelystä annetun lain mukainen menettely ole tarpeen 18 000–19 000 tonnin
vuotuiselle jätemäärälle mitoitetussa hankkeessa.
• Päätös kaatopaikkakaasun käsittelylle asetetun määräajan jatkamisesta 7.9.2001
(Dnro 0296Y1355-121). Päätöksen mukaan kaatopaikkakaasut on 31.7.2007
mennessä kerättävä yhteen ja mahdollisuuksien mukaan hyödynnettävä tai mikäli kaasua ei voida hyödyntää, hävitettävä kaasu polttamalla.
• Ympäristölupapäätös (nro 57 YLO) kaatopaikan toiminnan jatkamiselle ja kaatopaikan laajentamiselle 1.7.2004 (Dnro LOS-2003-Y-546-121)
• Päätös (nro 56 YLO) kaatopaikan vanhan osan sulkemissuunnitelman hyväksymisestä 30.8.2006
9.10.2007 päivätyssä kirjeessä hyväksyminen kaatopaikkakaasun keräykselle ja
käsittelylle asetetun määräajan jatkamisesta 31.12.2008 asti
Tarkkailuohjelman hyväksyminen 11.12.2008
• Päätös nro 05/0088/3/21.3.2005 Lounais-Suomen ympäristökeskuksen ympäristölupapäätöksen nro 57 YLO/1.7.2004 osittain muuttamisesta ja ympäristölupapäätökseen kohdistuvan valituksen hylkäämisestä
• Päätös taltionumero 601/16.3.2006, jonka mukaan Vaasan hallinto-oikeuden
päätöstä nro 05/0088/3/21.3.2005 ei muuteta
• Seuraava ympäristölupa haettava 31.12.2014 mennessä
Vuoden 2004 ympäristöluvan lupaehdoissa on kaatopaikan sulkemisen osalta edellytetty:
2. Kaatopaikalle saa sijoittaa tavanomaista ja pysyvää jätettä vuosittain noin 18 000 t
siten, että jätetäyttöalueen enimmäiskorkeus on kaatopaikan pintarakenteet mukaan lukien +32 (N60) ja luiskien kaltevuus 1:3 tai loivempi (YsL 45 §, YsA 20§).
4. Asbestijätteen loppusijoitusalue on täyttötilavuuden loputtua peitettävä pysyvästi eikä
alueella saa sen sulkemisen jälkeen tehdä jätekerrokseen ulottuvia kaivuu- tai muita töitä (YsL 45 §, JL 6 §, JA 8 § ja VNp 861/1997 liite 1).
9. Kaatopaikan tai sen osien pohja- ja pintarakenteiden tekemiselle on nimettävä ulkopuolinen riippumaton laadunvalvoja, joka valvoo rakennustyön suunnitellun laatutason
noudattamista ja laadunvalvontasuunnitelman mukaista laadunvalvonnan toteutumista
(YsL 42 §, JL 6 §, JA 8 § ja VNp 861/1997).
17. Kaatopaikkakaasu on kerättävä yhteen ja mahdollisuuksien mukaan hyödynnettävä.
Jos kerättyä kaasua ei voida hyödyntää, on se hävitettävä polttamalla.
Kaatopaikan laajennusosalla kaasun keräys ja käsittely on toteutettava, kun kaasun
määrä on yli 50 m3 / ha * h tai polttoaineteho yli 0,5 MW tai kun täyttöpenger on saavuttanut stabiilin metaanikäymisvaiheen (VNp 861/1997 liite 1). *
22. Kaatopaikan pitäjän on toteutettava kaatopaikan ja sen jälkihoitovaiheen valvonta
ja tarkkailu valtioneuvoston kaatopaikkapäätöksen 861/1997 liitteen 3 mukaisesti. Kaatopaikan pitäjän on vastattava kaatopaikan jälkihoidosta, pintarakenteen kunnosta,
kaatopaikkakaasun, suotovesien sekä pinta- ja pohjavesien tarkkailusta niin kauan kuin
se tarkkailutulosten perusteella on perusteltua, kuitenkin vähintään 30 vuotta. (YsA 20 §
VNp 861/1997 liite 3).
25. Kun jätteiden vastaanotto on lakannut kaatopaikalla tai sen osassa, on käytetty
paikka tai sen osa viipymättä saatettava sellaiseen kuntoon, ettei siitä aiheudu vaaraa
tai haittaa terveydelle tai ympäristölle (YsL 43 §, JA 9 §, YsA 20 §, VNp 861/1997 liite
26. Kaatopaikan tai sen osa-alueen käytöstä poistamis- ja jälkihoitosuunnitelma on
toimitettava lupaviranomaiselle hyväksyttäväksi vähintään kuusi kuukautta ennen kaatopaikan tai sen osan sulkemista (YsL 81 ja 90 §). *
17. Luvansaajan on hyvissä ajoin ilmoitettava lupaviranomaiselle kaatopaikan tai sen
osan käytöstä poistamisesta, jotta lupaviranomainen voi tarvittaessa tarkastaa kaatopaikan vastaavan lupahakemusta ja lupapäätöstä (YsL 81 ja 90 §).
* Alkuperäistä lupaehtoa on muutettu Vaasan hallinto-oikeuden päätöksellä
Rauman seudun jätehuoltolaitos muodostuu osakaskunnista Rauma ja Eurajoki. Toimialueella on asukkaita yhteensä noin 45 700. Jätelaki velvoittaa kuntalaisia liittymään
kunnan järjestämään jätehuoltoon. Kaupunki on solminut kuljetussopimuksen ajalle
1.6.2008–31.3.2012 Lassila & Tikanoja Oyj:n kanssa. Järjestettyyn jätteenkuljetuksen
liittymisvelvollisuus täytetään olemalla asiakkaana mukana kiinteistökohtaisessa jätteiden kuljetuksessa, alueellisen keräyspisteen käyttäjänä tai usean kiinteistön yhteisen jätteenkeräysvälineen käyttäjänä. Eurajoen alueella on voimassa sopimusperusteinen jätteenkuljetusjärjestelmä, jossa kiinteistön haltija tekee sopimuksen haluamansa kuljetusliikkeen kanssa.
Jokaisella asuinkiinteistöllä tulee olla sekajäteastia. Vähintään viiden asunnon kiinteistöllä tulee olla sekajäteastian lisäksi keräysvälineet biojätteelle, paperille ja kartongille.
Vähintään kymmenen asunnon kiinteistöllä tulee olla edellisten lisäksi keräysvälineet
lasille ja metallille. Liike-, toimisto- ja teollisuuskiinteistöillä tulee olla keräysvälineet
sekajätteelle ja paperille sekä lisäksi kartongille, lasille ja metallille, jos näitä syntyy vähintään 50 kg / kk. Ongelmajätteet vastaanotetaan Rauman seudun jätehuoltolaitoksen
järjestämissä vastaanottopisteissä. Kerätyistä jätteistä biojäte kuljetetaan suoraan Satakierto Oy:n Hallavaaran jäteaseman Kaasunpolttolaitokselle Köyliöön.
Hevossuon jäteasemalla vastaanotetaan:
Puhdas puu ja kestopuu
Risut, kannot ja haravointijätteet
Ongelmajätteiden pienerät
JÄTEASEMAN YMPÄRISTÖ
Sijainti, kaavoitus ja maanomistus
Hevossuon jäteasema sijaitsee noin 7 kilometrin etäisyydellä Rauman keskustasta itäkoilliseen. Jäteasema sijoittuu Rauman kaupungin alueelle tiloille Junnikka nro 2:244,
Sampas 5:85 ja Koivusuo 4:64. Alue on merkitty 7.12.2009 vahvistettuun Satakunnan
maakuntakaavaan merkinnällä ”EJ” (jätteenkäsittelyalue). Rauman seudun jätehuoltolaitos on vuokrannut maa-alueet Rauman kaupungilta jätehuoltotoimintaa varten.
Jäteaseman ympäristö on pohjois- ja itäpuolelta maa- ja metsätalouskäytössä. Eteläpuolella on UPM-Kymmene Oyj:n Suiklansuon teollisuusjätteiden kaatopaikka. Länsipuolella sijaitsevat muuntoasema, motocrossrata, ampumarata ja kivenmurskaamo.
Kuivassuon teollisuusalue on noin 2 km:n etäisyydellä lounaaseen kaatopaikasta. Etäisyys lähimpään asuinrakennukseen on noin 0,5 km ja yleiseen maantiehen noin 2,5 km.
Asutukselta ei ole näköyhteyttä jäteasemalle. Liikennöinti alueelle tapahtuu valtateiltä
nro 8 ja 12 tulevien opastettujen tieyhteyksien kautta. Jäteaseman jätteiden vastaanottoalueen ja jätetäyttöalueen välistä sekä jätetäyttöalueen pohjoispuolella kulkee suurjännitevoimajohto.
Hevossuon jäteasema-alueen kokonaispinta-ala on noin 38 ha. Alueella on jätteiden vastaanottoalue, hyötyjätekenttä sekä jätteiden loppusijoitusalue. Alueen läpi kulkeva sähkölinja jakaa loppusijoitusalueen itäpuolelle ja vastaanottoalueen sekä hyötyjätekentän
länsipuolelle.
Jätteen loppusijoitusalueella on pinta-alaltaan noin 7 ha jätetäyttöalue, jossa jätetäyttötoiminta on lopetettu, ja jota suljetaan parhaillaan. Vanhan jätetäyttöalueen pohjoispuolella on nykyinen jätetäyttöalue, joka on pinta-alaltaan noin 2,2 ha. Nykyinen jätetäyttöalue on osa suunniteltua kaatopaikan laajennusaluetta. Laajennusalueen on tarkoitus jatkua nykyisestä jätetäyttöalueesta itään. Laajennukselle varatun alueen kokonaispinta-ala
on noin 5,6 ha.
Jätteiden vastaanottoalue sijaitsee länsiosassa kalliokohoumien rajaamalla moreeniharjanteella ja kaatopaikan vanha osa pääosin kallioharjanteiden rajaamalla suoalueella.
Vanhan osan pohjois-, itä- ja kaakkoispuolella on kallioharjanteiden väliin muodostuneet moreenialueet. Jätetäytön alla turvekerrostuman paksuus vaihtelee 0,5–5 m. Turvekerroksen alla on useiden metrien paksuinen savikerros, joka päättyy noin metrin paksuiseen pohjamoreenikerrokseen.
Kaatopaikan laajennusosa eli nykyinen jätetäyttöalue on pääosin kallioaluetta, jossa kallioharjanteiden välissä on ohuita moreenikerroksia.
Hevossuon ja Kairassuon alueet muodostavat yhtenäisen kallioharjanteiden rajaaman
valuma-alueen, jonka pinta-ala on noin 100 ha. Alueen pintavedet kerääntyvät Hevossuon luoteiskulmaan kaatopaikka-alueen ja jätteiden vastaanottoalueen välistä etelästä
pohjoiseen laskevaan Hevossuonojaan ja edelleen Koivukarin alueelta tulevaan valtaojaan. Valtaoja laskee peltoalueiden läpi pohjoiseen ja yhtyy Rauma-Kokemäki rautatien pohjoispuolella kulkevaan makeanveden kanavaan. Kanavan kautta johdetaan makeaa vettä Lapinjoesta UPM-Kymmene Oyj:n Rauman teollisuuslaitokselle. Virtausmatka jätteenkäsittelylaitokselta makeanveden kanavaan on noin 1,6 km.
Kaatopaikka-alue sijoittuu Hevossuon alueen koilliskulmaan vedenjakaja-alueelle siten,
että alueen läpi ei virtaa pinta- ja pohjavesiä.
Kaatopaikka-alueelta muodostuvat suoto- ja valumavedet johdetaan ympärysojilla, salaojilla ja viemäreillä tasausaltaaseen, josta ne pumpataan Rauman Maanpäänniemen jätevedenpuhdistamolle käsiteltäväksi.
Pohjavettä muodostuu pieniä määriä kaatopaikan länsi- ja koillispuoleisilla pienillä kallioalueilla, mutta vaihtelevan kalliotopografian johdosta alueella ei ole yhtenäistä pohjavesivarastoa. Jäteasema sijoittuu moreeni- ja kallioalueelle, missä pohjaveden muodostuminen on vähäistä. Pohjaveden virtaus noudattaa kallion topografiaa ja on pääosin
samansuuntainen pintavesien virtauksen kanssa.
Alueella ei ole todettu vettä johtavia maakerroksia eikä alueen läheisyydessä ei ole vedenottamoita ja talousvesikaivoja.
JÄTEASEMAN TOIMINTA
Jäteasemalla työskentelee 2 henkilöä jätteen vastaanotossa ja 2 henkilöä vaa’alla, joista
toinen hoitaa myös jäteneuvojan tehtäviä. Täyttöalueen kunnossapidosta vastaa ulkopuolinen urakoitsija. Muu tarvittava konetyö hankitaan erikseen tarpeen mukaan.
Jäteaseman alueella sijaitsevat:
Kotitalouksien ongelmajätevarasto
Öljyvahinkomaiden esikäsittelyaltaat ja varastosäiliöt
Hyötyjätteen ja jätteiden pienerien vastaanottokenttä
Lasinkeräysaltaat
Työkonesuoja
Kaatopaikan vanha osa sekä nykyinen jätetäyttöalue
Likaisten suoto- ja valumavesien tasausallas
Kaatopaikkakaasun imu- ja polttoyksikkö
Vuonna 1993 valmistunut toimisto- ja sosiaalitilarakennus (kuva 1) on noin 50 m2 ja se
on varustettu sähkölämmityksellä. Rakennus on liitetty yleiseen vesijohtoon. Jätevedet
johdetaan viemäröintinä kokoojakaivon kautta kaatopaikan suotovesien kanssa pumppaamoon ja edelleen kaupungin jätevedenpuhdistamolle käsiteltäväksi.
Tiloihin on sijoitettu kaksi toimistohuonetta, ruokailutila, kaksi vessaa, miesten pesu/pukutila, naisten pukutila ja sauna. Toisesta toimistohuoneesta hoidetaan jätteiden vastaanottoon liittyvät rekisteröinti- ja asiakaspalvelutoiminnot.
Tiloihin tehdään laajennus vuoden 2010 aikana. Rakennukseen tulee mm. uudet pukeutumis- ja pesutilat sekä lisää toimistohuoneita. Laajennuksella tiloihin muodostuu ns. likainen ja puhdas puoli erikseen minkä ansiosta hygienia paranee.
Jäteasemalle on hankittu vaaka (kuva 1) vuonna 1993. Vaakaohjelma uusittiin ja vaa’an
vakaus suoritettiin 10.3.2010.
KUVA 1. Jäteaseman toimisto- ja sosiaalitilat sekä autovaaka
Ongelmajätevarasto
Toimisto- ja sosiaalitilarakennuksen vieressä on kotitalouksien ongelmajätevarasto. Varastossa on betonilattia ja se on varustettu koneellisella ilmanvaihdolla. Varustukseen
kuuluu myös asianmukainen alkusammutuskalusto ja hätäsuihku.
Varastossa on asianmukaiset säilytysastiat erilaisille ongelmajätteille. Ongelmajätteet
toimitetaan jatkokäsiteltäväksi Ekokem Oy:lle. Kestopuu toimitetaan Demolite Oy:lle
Öljyisten maiden ja öljyjätteiden vastaanotto
Öljyllä pilaantuneiden maiden esikäsittelyä varten alueella on kaksi erillistä betoniallasta. Altaiden päässä on venttiilillä varustettu tasku, johon öljy valutetaan suodinmateriaalina toimivan hakepatjan läpi. Erotettu öljy johdetaan öljynerotussäiliöön. Jos öljypitoisuus on < 0,2 % sijoitetaan maamassat jätetäyttöön tai käytetään jätetäyttöalueen esipeittoon. Kun öljypitoisuus on yli 0,2 % alueelle vastaanotetaan öljyisiä maita ainoastaan Rauman kaupungin ympäristöviraston luvalla. Jätteen tuojan on esitettävä todistus
maan öljypitoisuudesta. Lievästi saastuneet maat sijoitetaan jätepenkereeseen.
Myös muu vastaanotettu jäteöljy varastoidaan varastosäiliöön. Säiliöstä öljy toimitetaan
edelleen käsiteltäväksi hyväksyttyyn käsittelylaitokseen.
Hyötyjätteen ja jätteiden pienerien vastaanotto
Jätteiden vastaanottoalue on pinta-alaltaan noin 0,7 ha, josta noin 0,4 ha pienerien vastaanottoalue on asfaltoitu. Pientuojia varten alueella on asfaltoitu ramppialue (kuva 3),
jossa on vastaanottolavat kaatopaikka-, energia-, metalli- ja betonijätteelle sekä paperinkeräysastia ja puristava pahvinkeräysastia. Asfaltoidulla kentällä on lasinkeräysaltaat,
sähkö- ja elektroniikkaromupiste, puhtaan puun vastaanottoalue (kuva 2) sekä kestopuulava. Hyötyjätekentän läheisyydessä erillisellä alueella on risujen, kantojen ja haravointijätteen keräyspisteet (kuva 4). Hyötyjätekenttä on hyötyjätteiden välivarastointialue,
josta jätteet kuljetetaan edelleen hyödynnettäväksi.
KUVA 2. Puun vastaanottoalue
KUVA 3. Pienjäteasema
KUVA 4. Risujen ja kantojen vastaanottopiste
Lasi varastoidaan kahdessa betonialtaassa (kuva 5.), joista toinen on varattu värilliselle
ja toinen värittömälle lasille. Lasi toimitetaan hyötykäyttöön.
KUVA 5. Lasinkeräysaltaat
Koneet ja konesuoja
Jätetäyttöalueen tiivistystä varten alueella on 16 t:n kaatopaikkajyrä. Kaatopaikan työkoneille on rakennettu konesuoja vanhan jätetäyttöalueen sisääntuloalueen eteläreunaan.
Vanha jätetäyttöalue
Vanha jätetäyttöalue on otettu käyttöön vuonna 1993. Pohjarakenteet eivät täytä valtioneuvoston päätöksen (861/1997) mukaisia tiiveysvaatimuksia, joten alue päätettiin sulkea. Täyttötoiminta on lopetettu 31.10.2007 ja sulkemisurakka päättyy vuoden 2013
Täyttöalue on pinta-alaltaan noin 7 ha ja se on perustettu luonnonmaan varaan suopainanteeseen. Viimeistelykerrokset mukaan lukien täyttö korotetaan tasolle +32 m.
Jätetäytön pintarakenteet rakennetaan valtioneuvoston päätöksen (861/1997) mukaiseksi. Pintarakenteet ovat alhaalta ylöspäin seuraavat: Esipeittokerros, tiivistyskerros, suojakerros, kuivatuskerros sekä pinta- ja kasvukerros. Alueelle on rakennettu asianmukainen kaatopaikkakaasun keräysjärjestelmä.
Vanhan jätetäyttöalueen pohjoisreunaan on rakennettu ympäristöluvan mukainen kaatopaikan pohjarakenne, koska laajennusalueen täyttö tulee nousemaan vanhan jätetäytön
pohjoisreunan luiskan yläreunaan asti. Pohjoisreunan luiskan rakennekerrokset ovat
seuraavat: peitetty ja tiivistetty jätetäyttö, tiivistyskerros, keinotekoinen eriste ja kuivatuskerros.
Kaatopaikan ensimmäinen laajennusosa
Kaatopaikan ensimmäinen laajennusosa on otettu käyttöön 1.11.2007. Alueen pinta-ala
on 2,2 ha ja tilavuus noin 165 000 m3. Pohjarakenteet täyttävät valtioneuvoston päätöksen (861/1997) mukaiset tiiveysvaatimukset.
Täyttöalueen pohja on louhittu ja irtilouhinnan yläpinta kiilattu ja tasattu. Louhepenger
ja irtolouhintakerros muodostavat kallioperästä mahdollisesti purkautuvien vesien salaojituskerroksen. Täyttöalueen pohjarakenteet ovat alhaalta ylöspäin seuraavat: Suodatinkangas, tiivistyskerros, keinotekoinen eristekerros suojakerroksineen, 0,5 metrin paksuinen salaojakerros sekä suodatinkangas.
Alueen jätetäytön paksuus on tällä hetkellä noin neljä metriä. Jätetäyttö alkaa keskimäärin tasolta +19 m. Maisemoitu ja viimeistelty jätetäyttö tulee ulottumaan tasolle +32 m
eli samalle tasolle vanhan jätetäytön kanssa.
5.2.10 Tasausallas, pumppaamo ja viemäri
Alueelle on rakennettu tasausallas (kuva 6) kaatopaikkavesiä varten. Vanhan jätetäytön
suoto- ja valumavedet kerätään ympärysojituksella tasausaltaaseen. Nykyisen jätetäytön
kaatopaikkavedet kootaan tasausaltaaseen läjitysalueen pohjalle rakennetulla suotovesien keräysjärjestelmällä.
Tasausaltaan tilavuus on noin 4100 m3 ja tulvimisvara noin 2000 m3. Tasausallasta on
laajennettu ja sen pohjaan on rakennettu tiivistysrakenteet laajennusalueen pohjan rakennusurakan yhteydessä. Tasausaltaan yhteydessä olevaa pumppaamoa ja paineviemäriä käytetään jätevesien johtamiseen yleiseen viemäriin. Tasausaltaan, pumppaamon ja
viemärin kapasiteetit ovat riittäneet hyvin kaatopaikan jätevesien johtamiseen.
KUVA 6. Tasausallas
Tasausaltaan varastotilavuuden arvioidaan tulevaisuudessakin riittävän, koska vanhan
jätetäyttöalueen sulkeminen on aloitettu ennen laajennuksen aloittamista ja laajennusalueen täyttö on toteutettu vaiheittain. Kaatopaikkavesien määrä vähenee kaatopaikan
käytöstä poistamisen myötä. Taulukossa 1 on esitetty jätevedenpuhdistamolle pumpattujen jätevesien määriä.
TAULUKKO 1. Jätevedenpuhdistamolle vuosina 2005-2009 pumpattujen jätevesien määrät
5.2.11 Vedenerotus ja venttiiliyksikkö sekä imu- ja polttoyksikkö
Kaatopaikkakaasun käsittelyjärjestelmän (kuva 7) on rakentanut Sarlin Oy ja se otettiin
käyttöön kesällä 2009. Kaasu käsitellään soihtupolttomenetelmällä.
Kaatopaikkakaasua kerätään kaatopaikan vanhasta osasta. Samassa käsittelyjärjestelmässä tullaan käsittelemään myös laajennusalueesta syntyvät kaatopaikkakaasut.
KUVA 7. Kaasun vedenerotus- ja venttiiliyksikkö sekä imu ja polttoyksikkö
5.2.12 Muut rakenteet
Liikenne Hevossuon jäteaseman alueelle ja UPM:n Suiklansuon teollisuusjätteen kaatopaikalle tapahtuu alueen sisääntuloportin kautta. Sisääntulo on aidattu osittain. Aukioloaikojen ulkopuolella portti on suljettuna.
Jätteiden vastaanottoalue ja tieyhteys kaatopaikka-alueelle on valaistu. Kaatopaikkaalueella käytetään siirrettäviä valaisimia tarpeen mukaan.
Nykyisen jätetäyttöalueen pohjoispuolella kulkevan 110 KV:n sähkölinjan ja kaatopaikalle kulkevan huoltotien väliin on jätetty linjan keskeltä mitattuna 24 m:n levyinen
suojavyöhyke. Vyöhykkeen leveys perustuu sähkölinjan omistajan, Fingrid Oy:n, antamiin ohjeisiin.
Nykyisen jätetäyttöalueen ja länsi- ja itäpuolelle on jätetty noin 10 m:n levyinen suojapuustovyöhyke. Alue on säilytetty muutoin luontaisena.
JÄTTEEN MÄÄRÄ JA LAATU
Jätelajit ja kaatopaikkakelpoisuus
Jätelajien jaottelu on muuttunut ajan myötä. Tällä hetkellä kaatopaikalle sijoitettavat verolliset jätteet jaotellaan seuraaviin lajeihin:
Pakkaamaton yhdyskuntajäte
Pakattu yhdyskuntajäte
Erityis- ja riskijäte
Lajittelematon kuorma (sisältää yli 30 % hyödynnettäväksi kelpaavaa jätettä)
Betoni, tiili, laatta yms.
Verollinen ylijäämämaa (kantoja, rakennusjätettä, juuria maata)
Lisäksi jäteasemalle otetaan vastaan maa-aineksia kaatopaikan peittoon ja alueen kunnossapitoon.
Jäteasemalle vastaanotetaan ainoastaan ympäristöluvassa alueelle sijoitettavaksi hyväksyttyjä jätteitä. Jätekuormat tunnistetaan vastaanotossa siten, että jätteen tuojalta kysytään tiedot jätteestä ja ilmoituksen paikkansapitävyys tarkistetaan kuorman purkamisen
yhteydessä. Muuta kuin asumisessa syntynyttä tai ominaisuuksiltaan ja koostumukseltaan siihen rinnastettavaa jätettä saa sijoittaa kaatopaikalle vain, jos jäte täyttää valtioneuvoston päätöksessä (861/1997) kaatopaikoista edellytetyn kaatopaikkakelpoisuuden.
Loppusijoitetusta jätteestä on pidetty kirjaa jäteaseman toiminnan alusta lähtien. Seuraavissa taulukoissa (2–5) on esitetty Hevossuon jäteasemalle vastaanotettujen jätteiden
TAULUKKO 2. Hevossuon jäteasemalle vuosina 1993–2009 sijoitetut yhdyskunta-,
rakennus- ja erityisjätteet sekä lietteet ja asbestijäte (tn)
TAULUKKO 3. Hevossuon jäteasemalle vuosina 1996–2009 hyötykäyttöön vastaanotetut maa-ainekset (tn)
TAULUKKO 4. Hevossuon jäteasemalta jatkokäsittelyyn ja hyötykäyttöön toimitettujen jätteiden määrät vuonna 2009
Akkuromu
TAULUKKO 5. Hevossuon jäteasemalle jätetäyttöön sijoitetut jätteet, jäteasemalta hyötykäyttöön toimitetut jätteet sekä jätteen vuosittaiset kokonaismäärät (tn)
Jätetäyttöön
sijoitettu jäte
toimitetut jätteet *
* Ei sisällä ylijäämämaita
** Ei sisällä ongelmajätteitä
Kirjanpidon mukaan kaatopaikan vanhaan osaan on sijoitettu jätettä vuosien 1993–2007
(marraskuun loppuun) aikana yhteensä noin 310 019 tonnia ja ensimmäiseen laajennusosaan 1.11.2007–31.3.2010 välisenä aikana 35 197 tonnia (ei sisällä verottomia ylijäämämaita). Kaatopaikalle tuotavan yhdyskuntajätteen määrä on vähentynyt viime
vuosina. Kehitykseen on vaikuttanut jätteiden lajittelun ja hyödyntämisen tehostuminen.
Esimerkiksi 1.1.2005 lähtien kaatopaikoille ei ole saanut sijoittaa jätettä, jonka biohajoavasta osuudesta ei ole suurinta osaa kerätty erilleen hyödyntämistä varten (VNp
861/1997, 4§ kohta 2). Myös jätemaksut ovat vaikuttaneet tehostuneeseen jätteiden lajitteluun.
Kaatopaikkavesien hallinta
Kaatopaikan vanhan täyttöalueen pohjarakenteet eivät täytä tavanomaisen jätteen kaatopaikan pohjan rakennevaatimuksia. Jätetäytön maapohjan turvekerroksen alla on kuitenkin savea, jonka vedenläpäisevyys on pieni. Lisäksi jätetäyttöalue on kallioiden ja
tiiviin moreenin rajaama painanteen omainen alue, joka rajoittaa suotovesien leviämistä
Vanhan täyttöalueen suotovedet on kerätty ympärysojituksella. Ympärysojat on salaojitettu, ja salaojat on johdettu laajennusalueelta tasausaltaaseen laskevan viemärilinjan
kokoojakaivoon. Ympärysojat johtavat jätetäyttöalueelta tulevat vedet idästä länteen
kaakkoiskulmassa olevan kallioharjanteen muodostaman vedenjakajan molemmin puolin. Sulkemisurakan edetessä vanhalla täyttöalueella syntyvien suotovesien määrä on
vähentynyt huomattavasti. Pintakerrosten päältä tulevat ulkopuoliset puhtaat pintavedet
ohjataan niskaojilla ja patopenkereillä keräilyjärjestelmän ohi.
Kaatopaikan ensimmäiseen laajennusosaan eli nykyiseen täyttöaltaaseen on rakennettu
tiiviit, tavanomaisen jätteen kaatopaikan pohjan tiivistysvaatimuksia vastaavat pohjarakenteet ja vesien keräysjärjestelmät. Nykyisen täyttöaltaan vesienkeräysjärjestelmä kuvataan tarkemmin ensimmäisen laajennusalueen taustatiedot -osiossa (luku 9.2)
Kaatopaikalta johdetut pinta- ja suotovedet kerätään tasausaltaaseen. Tasausaltaasta
kaatopaikkavesi johdetaan Rauman kaupungin viemäriverkostoon ja edelleen jätevedenpuhdistamolle käsiteltäväksi.
Vanhaan jätetäyttöön on rakennettu kaasunkeräysjärjestelmä sulkemisurakan yhteydessä. Kaasu käsitellään soihtupolttomenetelmällä. Kaasun hyötykäyttöä ei ole katsottu tarkoituksenmukaiseksi syntyvän kaatopaikkakaasun vähäisen määrän takia.
Kaasun keräys on toteutettu ennen sulkemistöiden aloittamista porattujen pystykaivojen
(5 kpl) sekä sulkemistöiden yhteydessä jätetäyttöön asennettujen pintakeräyskaivojen
(5 kpl) ja näihin liitettyjen vaakasalaojien avulla. Jokaisesta kaivosta lähtee alipaineella
toimiva imukeräyslinja kaatopaikka-alueen länsipuolella sijaitsevaan vedenerotus- ja
venttiiliyksikköön, josta kaasu kulkeutuu edelleen kokoojaputken kautta viereiseen kaasun imu- ja polttoyksikköön. Soihtupolttimessa kaasu palaa yli 1000 ºC -lämpötilassa.
Soihtupoltin täyttää voimassa olevat turvallisuus- ja päästömääräykset. Kaasunkäsittelyjärjestelmän toteutuksessa on noudatettu maakaasuasetusta ja standardeja, paineastialakia, -asetusta ja päätöksiä sekä räjähdysvaarallisista tiloista annettuja määräyksiä.
Jätepenkereen päästöihin vaikuttaa etupäässä biohajoavan jätteen määrä täytössä. Kaatopaikoille ei ole saanut sijoittaa vuoden 2005 alusta lähtien jätettä, jonka biohajoavasta
osuudesta suurinta osaa ei ole kerätty erilleen muusta jätteestä hyödyntämistä varten.
Hevossuon kaatopaikalle päätyy kuitenkin vielä biohajoavaa jätettä, vaikka sen määrä
Orgaaninen aines ja biohajoava jäte muodostavat kaatopaikkakaasuja, jotka puolestaan
aiheuttavat hajuhaittoja. Myös suotovesi voi aiheuttaa hajuhaittoja. Hevossuon jäteasemalla ei ole voimakasta hajuhaittaa. Ajoittainen hajuhaitta on rajoittunut kaatopaikkaalueelle eikä jätteiden vastaanottoalueella esiinny hajuja. Hajuhaittojen esiintyminen
riippuu sääolosuhteista. Hajuhaitat ovat suurimmillaan lumen sulamisen aikaan keväällä
ja kuumalla ilmalla kesällä.
Pölypäästöjä syntyy tuulen ja jätetäytön kuivumisen myötä. Niin hajuhaittojen kuin pölypäästöjenkin syntymistä ehkäistään tiivistämällä jätetäyttöä ja peittämällä se riittävän
usein. Aerosoleja ja mikrobeja pääsee ilmaan etupäässä jätteiden kaatopaikkakäsittelyn
aikana (murskausvaihe).
Ympäristön roskaantuminen
Jätteenkuljetusautoista putoavat roskat ja kaatopaikka-alueelta tuulen mukana ympäristöön leviävät jätteet roskaavat ympäristöä. Jätteenkuljetusautoista johtuva roskaantuminen on vähentynyt pakkaavien jäteautojen yleistyessä. Roskaantumista vähentää myös
jätteen kuljettaminen umpinaisissa astioissa ja konteissa sekä peittämällä jätekuormat.
Roskaantumista on ehkäisty tiivistämällä jäte koneellisesti mahdollisimman nopeasti
sen jälkeen, kun kuorma on tuotu kaatopaikalle. Kaatopaikka-alueen ympärille on myös
rakennettu tuuliaitoja roskien leviämisen estämiseksi. Jäteaseman lähiympäristöä siivotaan säännöllisesti.
Biohajoavan jätteen vuoksi kaatopaikalla esiintyy myös haittaeläimiä, kuten rottia ja
lokkeja. Sekä hajuhaittaa että haittaeläimien esiintymistä pyritään rajoittamaan pitämällä avoimena olevan jätetäytön pinta-ala mahdollisimman pienenä ja tiivistämällä jätetäyttö koneellisesti.
Jäteasemalta aiheutuva melu syntyy pääasiassa autoliikenteestä. Myös alueella tehtävät
maansiirtotyöt ja jätteen tiivistys aiheuttavat melua. Lisäksi melua aiheutuu erilaisista
kunnossapitotöistä sekä risu- ja puujätteen murskauksesta.
Jäteasemalla syntyvän melun voimakkuus vastaa normaalia teollisuusalueen melutasoa.
Melu rajoittuu jäteaseman aukioloaikaan, joka on maanantaista perjantaihin klo 7–18.
Jäteaseman ympäristössä on kiven murskaamo, moottorirata, ampumarata ja Suiklan-
suon teollisuusjätteen kaatopaikka, joiden toiminta osaltaan aiheuttaa melua. Jäteaseman
melusta ei ole valitettu.
Hevossuon kaatopaikka-alue sijaitsee alueella, jolla ei ole erityistä maisemallista merkitystä. Jäteaseman ympäristö on maa- ja metsätalousaluetta ja jäteasemalle ei ole suoraa
näköyhteyttä asutuksesta. Myös näköyhteyttä yleisiltä teiltä ei ole.
Terveyshaittojen ehkäisy
Asianmukaisesti rakennettuna ja hoidettuna kaatopaikka ei aiheuta terveyshaittaa ympäristön asukkaille. Jäteaseman toiminta voi sen sijaan aiheuttaa terveyshaittoja henkilökunnalle. Asianmukaisilla suojapuvuilla, -jalkineilla ja -käsineillä ehkäistään terveyshaittoja. Jäteaseman kentällä työskentelevä henkilökunta käyttää henkilökohtaisia työvaatteita, turvakenkiä ja suojakäsineitä. Vuonna 2010 toteutuva jäteaseman sosiaali- ja
toimistotilan laajennus parantaa työpaikan hygieniaa.
Muiden henkilöiden altistuminen estetään rajoittamalla sivullisten kulkua ja oleskelua
alueella. Ulkopuolisten ei ole sallittua tulla alueelle jäteaseman aukioloaikojen ulkopuolella. Tämän vuoksi alueen sisääntulo- ja kaatopaikka-alue on osittain aidattu. Asiakkaita ei myöskään päästetä ongelmajätevarastoon ilman henkilökunnan valvontaa.
Liikenneturvallisuutta kehitetään opastamalla ja valvomalla jätteen tuojia ja urakoitsijoita. Ennen jäteaseman porttia alkaa 30 km/h nopeusrajoitus.
Jätetäytön tiivistämisellä ja peittämisellä, kaatopaikan asianmukaisella hoidolla ja tarkkailulla sekä jätteiden vastaanottotarkastuksella ehkäistään kaatopaikkapalojen syntyä.
Hevossuon kaatopaikalla riski kaatopaikkapalon syttymiselle on pieni jätteiden vastaanottotarkastuksen sekä jätetäytön tehokkaan tiivistämisen ansiosta. Jäteaseman toimintahistorian aikana on sattunut yksi tulipalo kaatopaikan vanhan täyttöalueen ollessa käytössä.
JÄTEASEMAN HOITO, VALVONTA JA TARKKAILU
Kaatopaikka-alueen hoito ja valvonta
Hevossuon jäteaseman päivittäisen toiminnan vastuun kantaa jäteaseman vastaava hoitaja. Vastaava hoitaja huolehtii, että kaatopaikalla noudatetaan jätehuoltoviranomaisten
ohjeita muun muassa siitä, että kaatopaikalle sijoitetaan ainoastaan ympäristöluvassa
alueelle sijoitettavaksi hyväksyttyjä jätteitä, kaatopaikalle sijoitettavista jätteistä on tehty tarvittaessa kaatopaikkakelpoisuustestit, jäteasemaa hoidetaan, käytetään ja tarkkaillaan asianmukaisella tavalla, jäteasemaa koskevat asiakirjat, kartat ja piirustukset ovat
ajan tasalla, poikkeavista tapahtumista pidetään kirjaa sekä jäteaseman ympäristö pidetään siistinä.
Kaatopaikan ja sen jälkihoitovaiheen valvonnasta ja tarkkailusta säädetään valtioneuvoston päätöksen (861/1997) liitteessä 3. Päätöksen mukaan suotovesien, pinta- ja pohjavesien sekä kaatopaikkakaasun seurantaa varten on laadittava tarkkailuohjelma. Hevossuon jäteasemalla on käytössä tarkkailuohjelma, jonka Lounais-Suomen ympäristökeskus on hyväksynyt 11.12.2008 (Dnro LOS-2003-Y-546-111). Tarkkailuohjelmaan
kuuluu kaatopaikkavesien, kaatopaikkakaasun ja jätetäytön tarkkailu. Kaatopaikasta
laaditaan vuosittain seuranta- ja tarkkailuraportti, joka toimitetaan kunkin vuoden maaliskuun loppuun mennessä valvontaviranomaiselle.
Kaatopaikka-alueen lähiympäristön pinta- ja pohjavesiä sekä tasausaltaaseen johdettavia
kaatopaikkavesiä tarkkaillaan tarkkailuohjelman mukaisesti. Vesien tarkkailu on aloitettu vuonna 1992 noin vuotta ennen kaatopaikka-alueen käyttöönottoa. Vesinäytteet otetaan neljä kertaa vuodessa kevään, kesän ja syksyn aikana. Laajat analyysiohjelmat toteutetaan kolmen vuoden välein kevään ja syksyn näytteenoton yhteydessä. Viimeksi
laaja analyysi on tehty vuonna 2009.
Alueen pintavesiä tarkkaillaan kaatopaikan lähialueella sijaitsevissa neljässä pisteessä:
oja kaatopaikan luoteispuolella (P1), Hevossuonoja tasausaltaan jälkeen (P2), Hevossuonoja kaatopaikan eteläpuolella (P3) ja Hevossuonoja kaatopaikan pohjoispuolella
(P4). Pintavesinäytteistä tehdään normaalitarkkailussa 16 määritystä ja laajassa analyysissä 24 määritystä. Ojapisteiden virtaamat mitataan näytteenoton yhteydessä kuormituksen laskemista varten.
Alueen pohjavesiä tarkkaillaan neljästä pohjavesiputkesta: kaatopaikan itäpuoli (HP1),
kaatopaikan luoteispuoli (HP2), kaatopaikan eteläpuoli (HP3), kaatopaikan pohjoispuoli
(HP4). Pohjavesinäytteistä tehdään normaalitarkkailussa 17 määritystä ja laajassa analyysissä 24 määritystä. Pohjavesinäyte otetaan pumppaamalla. Ennen näytteenottoa mitataan pohjaveden pinnankorkeus.
Jätevedenpuhdistamolle johdettavia vesiä tarkkaillaan tasausaltaasta. Vesinäytteistä tehdään normaalitarkkailussa 15 määritystä ja laajassa analyysissä 25 määritystä. Jätevedenpuhdistamolle johdettavan jäteveden määrää seurataan pumppaamon käyttötuntien
Vesien tarkkailupisteiden sijainti on esitetty piirustuksessa numero 7.
Kaatopaikkakaasun koostumusta (metaani (CH4), hiilidioksidi (CO2) ja happi (O2))
tarkkaillaan polttoyksikön toiminnan seurannan yhteydessä.
Kaatopaikka-alueen jätetäyttöä seurataan säännöllisesti. Jäteaseman vaakaohjelmasta
selviää kaatopaikalle sijoitettujen jätteiden määrä ja laatu sekä tuontiaika. Jätealtaasta
kirjataan säännöllisesti ylös käytössä oleva pinta-ala ja -tilavuus sekä jätteiden sijoitusmenetelmä. Lisäksi mitataan jätepenkereen korkeus, sisäisen veden pinta ja lämpötila.
Täytön etenemistä ja painumia tarkkaillaan säännöllisesti silmämääräisillä tarkasteluilla.
Painumien seurantaa jatketaan myös pintaeristyksen rakentamisen jälkeen. Muodostuneet painumat korjataan täytemaalla kerran vuodessa. Kaatopaikka-alueen kartoitus tehdään myös kerran vuodessa.
Jäteasemalla pidetään käyttöpäiväkirjaa. Päiväkirjaan merkitään tiedot jätteiden määristä, jätteiden sijoituksesta ja muusta kaatopaikkatoiminnasta.
Vesi- ja kaasuntarkkailutulokset toimitetaan kunkin tarkkailukerran jälkeen kuukauden
kuluessa Varsinais-Suomen elinkeino- liikenne- ja ympäristökeskukseen sekä Rauman
kaupungin ympäristönsuojeluviranomaiselle.
Valvontaviranomaiselle lähetettävässä vuosittaisessa tarkkailuraportissa esitetään tiedot
vastaanotetusta ja vastaanottamatta jätetystä jätteen määrästä jätelajeittain, yhteenveto
mahdollisista lausunnoista jätteiden kaatopaikkakelpoisuudesta, tiedot jätetäytön tilasta,
yhteenveto kaatopaikkaveden ja -kaasun seurantatiedoista sekä selvitys mahdollisista
poikkeamatilanteista, kuten tulipaloista, sortumista ja tapaturmista. Myös hyväksytyistä
suunnitelmista poikkeamiset tulee raportoida.
ENSIMMÄISEN LAAJENNUSALUEEN NYKYTILAN KUVAUS
Hevossuon kaatopaikan ensimmäisen laajennusalueen (kuva 8 & 9) kokonaispinta-ala
on 2,2 ha ja täyttötilavuus noin 165 000 m3. Pinta-ala muodostuu kaatopaikan 1,66 ha
pohja-alueesta ja 0,54 ha luiska-alueesta.
Täyttöjärjestys on toteutettu siten, että täyttö on aloitettu alueen länsireunasta edeten
kohti koillis-itäreunaa noin 2 metrin kerrospaksuudella. Kerroksen tultua täyteen, täyttö
on aloitettu uudestaan vanhan täytön päälle länsireunasta alkaen. Täyttöalueen luiskat
on rakennettu kaltevuuteen 1:3.
Täyttöalueen itäreunalla on erityisjätteen ja lietteen vastaanottoalue. Erityisjätteet ovat
pääasiassa asbestia ja lietteet ovat hiekanerotuskaivoista ja rasvakaivoista peräisin olevia kuivattuja lietteitä, joiden vesipitoisuus on alhainen. Jätteet sijoitetaan jätetäyttöön
kaivettuihin monttuihin.
Liikennöinti vastaanottoalueelle tapahtuu kaatopaikan koillisreunasta sekä jätetäytön
päältä kaatopaikan länsireunasta.
KUVA 8. Hevossuon kaatopaikan ensimmäinen laajennusalue
KUVA 9. Hevossuon kaatopaikan ensimmäinen laajennusalue
Laajennusalueen pohja täyttää valtioneuvoston päätöksen (861/1997) mukaiset tavanomaisen jätteen kaatopaikalle asetetut tiiveysvaatimukset. Alusrakennetyöt on tehty
pääasiassa syksyn 2006 ja toukokuun 2007 välisenä aikana.
Täyttöalueen pohjalta on louhittu kallio tiivistysrakenteiden vaatimaan tasoon. Alueen
reunoille on rakennettu louhepenger. Louhepenkereen alle on asennettu suodatinkangas
(käyttöluokka 4). Alusrakenteessa on vanhan jätetäyttöalueen suotosalaoja sekä laajennusalueenpohjarakenteen ja louhepenkereen kuivatussalaoja.
Tasatun alusrakenteen päälle on rakennettu mineraalinen tiivistyskerros moreenista
(kerrospaksuus 410 mm) ja sen päälle asennetusta Trisoplastista (paksuus 90 mm). Mo-
reeni täyttää vedenläpäisevyysvaatimuksen k ≤ 1·10-9 m/s ja Trisoplast vedenläpäisevyysvaatimuksen k ≤ 1·10-11 m/s.
Mineraalisen tiivistyskerroksen päälle on asennettu tiivistyskalvoksi 2 mm:n HDPEmuovikalvo. Tiivistyskalvon suojarakenteeksi on asennettu suojageotekstiili (Secutex
PP coloured / PES)
Suojageotekstiilin päälle on rakennettu kuivatuskerros kahdessa osassa murskeesta.
Alempi 350 mm:n paksuinen kerros on rakennettu murskeesta #32–64 ja ylempi 150
mm:n paksuinen kerros murskeesta #0–32. Kerrosten väliin on asennettu suodatinkangas (Käyttöluokka 3).
Laajennusalueen jätetäyttö tulee nousemaan kaatopaikan vanhan osan pohjoisreunalla
luiskan yläreunaan asti (kuva 10). Kaatopaikan vanhan osan sulkemistöiden yhteydessä
luiskaan on rakennettu ympäristöluvan mukainen kaatopaikan pohjarakenne. Luiskan
rakennekerrokset ovat alhaalta ylöspäin seuraavat:
Tiivistyskerros moreenibentoniitista, johon on sekoitettu mursketta #0–32,
kerrospaksuus 500 mm, k ≤ 1·10-9 m/s
Keinotekoinen eriste (2mm:n HDPE muovikalvo)
Suojarakenne suojageotekstiilistä (Secutex PP coloured / PES)
Kuivatuskerros kahdessa osassa: alempi 350 mm:n paksuinen kerros murskeesta #32–64 ja ylempi 150 mm:n paksuinen kerros murskeesta #0–32. Kerrosten välissä on suodatinkangas.
KUVA 10. Liitosrakenne ja vanhan jätetäyttöalueen pintakerros
Laajennusalueen pohjarakenteen kuivatuskerrokseen on asennettu 350 mm kerroksen
päälle suotovesisalaojat. Vanhan jätetäyttöalueen ja laajennusalueen liitosrakenteen
luiskan alapuolelle on asennettu runkosalaoja, joka on viety pohjan tiivistysrakenteiden
läpi. Runkosalaojaan on liitetty neljä haarasalaojaa laajennusalueen pohjalta. Salaojaputket on sijoitettu asennuskaivontoon, ja putket on ympäröity salaojasoralla.
10 SULKEMISSUUNNITELMA
10.1 Suunnitelman toteutus
Suunnitelmassa on otettu huomioon Pöyry Environment Oy:n suunnitelmat Hevossuon
kaatopaikan ensimmäisen osan sulkemisesta ja ensimmäisen laajennusalueen pohjarakenteista. Suunnitelma on toteutettu ympäristöluvan määräyksiä ja ympäristökeskuksen
Kaatopaikan tiiveysrakenteet ja Kaatopaikkojen käytöstä poistaminen ja jälkihoito oppaiden ohjeita sekä valtioneuvoston päätöstä (861/1997) noudattaen.
Suunnitelmassa on hyödynnetty kaatopaikan vanhan osan sulkemisurakkaa ottaen selvää, mitkä tekniikat ja materiaalivalinnat on todettu onnistuneiksi, ja missä taas on parantamisen varaa tai mikä tehtäisiin jälkikäteen toisin.
10.2 Pintaeristysrakenteet
Kun laajennusalueen jätetäyttö on saavuttanut lopullisen korkeutensa, aloitetaan pintaeristyksen rakentaminen. Pintaeristysrakenne muodostuu seuraavista kerroksista: esipeitto-, tiivistys-, kuivatus-, pinta- ja kasvukerroksesta. Lisäksi pintarakenteisiin rakennetaan kaasunkeräysjärjestelmä. Kerroksissa pyritään käyttämään mahdollisuuksien
mukaan tarkoitukseen soveltuvia teollisuusjätteitä ja ylijäämämaita. Pintarakenteesta on
esitetty periaatekuva piirustuksessa 5.
Jätetäyttö alkaa tasolta +19 ja tulee ulottumaan pintarakennekerrokset mukaan lukien
tasolle +32 eli samaan tasoon vanhan jätetäytön kanssa. Pintaeristysmuotoilu tehdään siten, että täytön etelänpuoleinen reuna yhdistyy vanhan jätetäytön lakialueen kanssa.
Pinnan kaltevuus lakialueelta muille sivuille on 2 % ja jyrkkenee vähitellen 5 %. Luiskaosissa kaltevuus on 1:3.
Sulkemisurakka jaetaan vaiheisiin siten, että urakka aloitetaan täyttöalueen länsipäästä.
Tarkempi vaiheistus tehdään lähempänä sulkemisurakan alkamisajankohtaa. Yksityiskohtaiset suunnitelmat ja ratkaisut pintaeristyskerrosten rakenteesta ja käytettävistä materiaaleista ratkaistaan saatavuuden ja kustannusvertailujen perusteella rakentamissuunnittelu- ja urakkatarjousvaiheessa.
Vaikka kaatopaikkaa laajennetaan ensimmäisen laajennusalueen itäpuolelle toiselle laajennusalueelle, ei näiden alueiden väliin rakenneta ensimmäisen laajennusalueen ja kaatopaikan vanhan osan kaltaista yhteistä liitosrakennetta. Valtioneuvoston päätöksen mukaan kaatopaikan maaperän on oltava kantavaa kivennäismaata tai kalliota eikä vaatimukseen voi hakea lievennystä. Uutta jätepengertä ei ole voitu enää perustaa vanhan jätepenkereen päälle 1.11.2007 jälkeen. (Kaatopaikkojen lopettamisopas 2001, 52)
10.2.1 Jätetäyttö
Jätetäytön pinta tasataan, tiivistetään ja muotoillaan reunoille kaatavaksi siten, ettei jätepenkereen päälle jää sade- ja sulamisvesiä kerääviä painanteita. Suositeltava vähimmäiskaltevuus on 5 %. Kaltevuus ei saa kuitenkaan olla liian jyrkkä, koska liian suuri
pinnankaltevuus aiheuttaa epästabiilisuutta (liukumista) päälle rakennettaviin pintaeristyskerroksiin.
10.2.2 Esipeittokerros
Jätetäytön päälle levitetään mahdollisimman nopeasti esipeittomaa, jolla estetään roskien leviäminen ympäristöön ja vähennetään jätetäyttöön suotautuvan veden määrää. Esipeittokerros edistää paineen jakautumista ylempää kerrosta tiivistettäessä muodostamalla tasaisen ja kantavan pinnan tiivistyskerrokselle. Kerros estää myös jätteen ja tiivistyskerroksen sekoittumisen toisiinsa.
Esipeiton kerrospaksuuden tulee olla vähintään 0,2 m. Esipeittokerros tehdään samanaikaisesti viimeisen jätekerroksen täytön edetessä kivettömästä ylijäämämaasta tai muusta
luonnonmaa-aineksesta. Esipeitossa voidaan käyttää myös lievästi pilaantuneita maita,
tavanomaisen jätteen kaatopaikalle kelpaavia pilaantuneita maita tai tavanomaiseksi jätteeksi luokiteltavaa tuhkaa. Materiaali määräytyy sen mukaan, mitä ylijäämämaita esipeittokerroksen rakentamisen hetkellä on saatavilla. Materiaalin on oltava kaatopaikkakelpoista ja sille suoritetaan tarvittaessa kaatopaikkakelpoisuustesti.
Kerroksesta ei saa työntyä esiin suuria lohkareita tai kiviä, kosteita painanteita tai muita
epätasaisuuksia. Kerros tasoitetaan hyvin ennen tiivistyskerroksen rakentamista materiaalikustannusten minimoimiseksi. Kaatopaikalla on ollut käytössä täyttötekniikka, jossa
täytön reunaan on pengerretty ylijäämämaista reunavalli (kuva 11). Täytön edetessä
reunavallia on korotettu. Jätetäytön luiskissa esipeitto ei siis ole tarpeen. Reunavalli on
rakennettu kaltevuuteen 1:3.
KUVA 11. Ensimmäisen laajennusalueen pohjoisenpuoleinen reunapenger
10.2.3 Tiivistyskerros
10.2.3.1 Toiminnallinen tarkoitus
Esipeitetyn jätetäytön päälle sekä reunapenkereiden luiskiin rakennetaan tiivistyskerros.
Tiivistyskerros rajoittaa sadevesien imeytymistä jätetäyttöön ja ohjaa jätetäytössä muodostuvaa kaatopaikkakaasua kaasunkeräilyverkostoon ja edelleen käsittelyyn. Tiivistyskerros on pintaeristysrakenteen toimivuuden kannalta kriittinen kerros, johon tulee kiinnittää erityistä huomiota. Tiivistyskerroksen päälle rakennetaan suojakerros, joka suojaa
kerrosta muun muassa jäätymiseltä ja kuivumiselta. Jätetäytön lakiosan suojakerroksen
päälle asennetaan suodatinkangas.
10.2.3.2 Kerroksen paksuus ja vedenläpäisevyys
Tiivistyskerroksen paksuus tulee olla vähintään 0,5 m. Kerroksen kaasunläpäisevyys
riippuu voimakkaasti tiivistysrakenteen kyllästysasteesta. Kun kyllästysaste on lähes
100 %, mineraaliset tiivisteet ovat hyvin kaasutiiviitä. Tiivistyskerroksen hyvä vedenpidätyskyky edistää kyllästysasteen säilymistä suurena myös kuivissa oloissa. Kerroksen
vedenläpäisevyydelle ei ole laissa eikä ympäristöluvassa annettu numeerista arvoa. Mikäli tiivistyskerroksen vedenläpäisevyys on 1·10-8 m/s, jätetäyttöön imeytyy 20–25 %
sadannasta. Jos vedenläpäisevyys on taas 1·10-9 m/s tai pienempi, jätetäyttöön suotautuvan veden määrä on 5 % sadannasta. Tiivistyskerroksen mitoitus vaikuttaa siis puhdistettavien suotovesien määrään. Mitä vähemmän suotovesiä muodostuu, sitä pienemmäksi rajoittuu niistä aiheutuva ympäristökuormitus ja käsittelystä aiheutuvat kustannukset. Toisaalta vedellä on keskeinen merkitys jätetäytön hajoamisprosessien kannalta,
koska suurin osa fysikaalisista, kemiallisista ja biologisista reaktioista tapahtuu vedessä
tai veden välityksellä. Jätetäytössä oleva vesi vaikuttaa siis jätteiden stabiloitumiseen.
Suomen olosuhteissa jätetäytössä on yleensä riittävästi vettä jätteiden stabiloitumiseksi.
Kun osa sadevedestä imeytyy pintaeristysrakenteen läpi, ylimääräinen vesi poistuu jätetäytöstä. Jos pintaeristyskerros rakennetaan vettä läpäisemättömäksi, jätetäytössä olevaa
vettä poistuu biokaasun mukana, mutta uutta ei tule tilalle. Ympäristölupaviranomainen
määrittää yksityiskohtaisten pintaeristyssuunnitelmien yhteydessä vähimmäisvaatimuksen tiivistyskerroksen vedenläpäisevyydelle.
10.2.3.3 Materiaalit
Tiivistyskerroksen materiaalivalinnassa tulee kiinnittää huomiota routimisen, kuivumisen, kemiallisen muuttumisen ja jätetäytön painumisen aiheuttamaan halkeiluriskiin sekä biologiseen hajoamiseen ja kerroksen toimivuuteen suojakerroksen kanssa. Tiivistyskerroksessa käytetään mahdollisuuksien mukaan teollisuuden sivutuotteita ja uusiomateriaaleja. Käytettävät sivutuotteet ja uusiomateriaalit tulee olla tarkoitukseen soveltuvia ja täyttää mineraalisen tiivistyskerroksen laatuvaatimukset ja kaatopaikkakelpoisuusvaatimukset. Tällaisia materiaaleja ovat kuituliete ja siistausjäte sellaisenaan tai
sekoitettuina tuhkan tai bentoniitin kanssa, tiivistetty lentotuhka sekä rikinpoiston lopputuote. Myös turvetuhka soveltuu tiivistyskerrokseen. Maa-aineksista tiivistyskerrokseen soveltuu siltti, savi, silttimoreeni ja savimoreeni. Tarvittaessa maa-ainekseen lisätään bentoniittia laadun parantamiseksi. Tiivistyskerros on hyvä toteuttaa materiaalien
yhdistelmärakenteena, koska luonnonmateriaaleista rakennettavat mineraaliset tiivisteet
eivät kestä vetojännityksiä ja halkeilevat helposti, ja teollisuuden sivutuotteet sellaisenaan eivät välttämättä täytä tiivistyskerroksen rakennevaatimuksia. Vetojännityksiä
voidaan estää rakentamalla lopullinen pintatiiviste vasta, kun jätetäytön painumat ovat
pääosin tapahtuneet. Varmin vaihtoehto on käyttää geovahvisteita, jotka kestävät hyvin
muodonmuutokset ja rakenteille syntyvät vetojännitykset. Geovahviste parantaa tiivistysrakenteen toimintavarmuutta. Yleisiä geovahvisteita kaatopaikkarakentamisessa ovat
bentoniittimatot ja geomembraanit. Bentoniittimaton rakenne koostuu kuitukankaista
ja/tai kudotuista kankaista, joiden väliin on lisätty bentoniittijauhetta. Geomembraanien
valmistuksessa käytetään erilaisia polymeerityyppejä sekä ominaisuuksia parantavia lisäaineita.
10.2.3.4 Toteutus
Tiivistyskerros toteutetaan joko samoin kuin kaatopaikan vanhan osan tiivistyskerros tai
ratkaisuihin tehdään tarvittavia muutoksia. Ratkaisuihin vaikuttaa materiaalien saatavuus ja kustannukset, jotka tulee selvittää yksityiskohtaisia suunnitelmia laadittaessa.
Kerros toteutetaan yhdistelmärakenteena eli tiivistyskerros rakentuu mineraalisesta tiivistyskerroksesta ja keinotekoisesta eristeestä. Yhdistelmärakenteella päästään 100–
1000-kertaiseen tiiveyteen verrattuna pelkkään mineraaliseen tai keinotekoiseen tiivistyskerrokseen.
Vanhan täyttöalueen tiivistyskerros on toteutettu yhdistelmärakenteena siten, että esipeitetyn jätetäytön päälle levitettiin ensin 0,4 m:n lentotuhkakerros jätetäytön epätasaisen
painumisen vuoksi. Tuhkakerroksen päälle levitettiin 0,1 m:n kivennäismaakerros savesta sekä keinotekoinen eriste luonnon natriumbentoniittimatosta. Bentoniittimaton
päälle rakennettiin suojakerros hiekasta ja kivituhkasta. Jätetäytön lakiosan suojakerroksen päälle asennettiin suodatinkangas käyttöluokaltaan N2. Suojakerrospaksuus lakiosassa on 0,3 m ja luiskaosassa 0,1 m. Lounais-Suomen ympäristökeskus asetti vanhan jätetäyttöalueen tiivistyskerroksen vedenläpäisevyysvaatimukseksi k ≤ 1·10-9 m/s.
Perusteena vaatimukselle oli asianmukaisten kaatopaikan pohjarakenteiden puuttuminen. Tiivistyskerrosrakenteen ratkaisun varmistuttua ympäristölupaviranomainen selvensi tiivistyskerrosten vedenläpäisevyysarvoja seuraavasti: lentotuhkakerros k ≤ 1·10-7
m/s ja kivennäismaakerros 0,1 m:n paksuudella k ≤ 1·10-9.
Vanhan täyttöalueen pintaeristyksen tiivistysrakenne on havaittu ominaisuuksiltaan ja
kustannuksiltaan sekä materiaalien saatavuuden kannalta hyväksi. Esimerkiksi tuhkan
käyttö muotoilukerroksena ja tiivistyskerroksen pohjana on koettu onnistuneeksi ratkaisuksi. Kerros ei ole lähtenyt liukumaan, vaikka sen päälle on satanut vettä. Myös bentoniittimatosta on hyviä kokemuksia. Bentoniittimaton etuna on se, että siihen tulevat
pienet reiät korjaantuvat itsestään.
10.2.4 Kuivatuskerros
Tiivistyskerroksen päälle rakennetaan kuivatuskerros. Kuivatuskerros suojaa tiivistyskerrosta kuivumiselta, vahingoittumiselta ja eroosiolta. Kerros alentaa tiivistysrakenteeseen kohdistuvaa vesipainetta ja johtaa kasvu- ja pintakerroksen läpi suotautuvan sadeveden puhtaana jätepenkereen ulkopuolelle.
Kuivatuskerroksen paksuus tulee olla vähintään 0,5 m ja suositeltava vedenläpäisevyys
on k > 1·10-3 m/s ja vähimmäiskaltevuus 5 %.
Vanhan jätetäytön pintaeristyksen kuivatuskerros rakennettiin rengasrouheesta. Kerros
on 0,6 m paksuinen, jolloin sen painumavara on 0,1 m. Rengasrouheesta ulos tulevien
terästen vuoksi kerroksen pohjalle rakennettiin ympäristölupaviranomaisen määräyksen
mukainen 0,3 m suojakerros. Luiskaosissa kuivatuskerros rakennettiin 4–55 mm:n sepelistä kerrospaksuudella 0,5 m. Salaojamaton käytön vaihtoehtoa kuivatusrakenteessa
tutkittiin, mutta ympäristölupaviranomainen hylkäsi vaihtoehdon. Kuivatuskerroksen
päälle asennettiin suodatinkangas käyttöluokaltaan N2.
Nykyisen jätetäytön pintaeristyksen kuivatuskerrosmateriaalina voidaan käyttää esimerkiksi rengasrouhetta, kaivosteollisuuden sivukiviä tai muuta kerrokseen soveltuvaa
mursketta. Kuivatuskerroksen päälle asennetaan suodatin suodatinkangas, jotta pintakerroksen materiaali ei tuki kuivatuskerrosta. Suodatinkankaan käyttöluokka valitaan
kuivatuskerroksen materiaalin perusteella.
10.2.5 Pintakerros
Pintakerros suojaa tiivistyskerrosta roudalta ja kuivumiselta, vähentää sade- ja sulamisvesien imeytymistä, edistää pintavaluntaa, turvaa kasvillisuuden vedensaannin, suojaa
alempia kerroksia kasvien juurilta, vähentää vesi- ja tuulieroosiota sekä edistää kaatopaikan ympäristöön sulautumista. Pintakerros toimii kasvualustana alueen maisemoitumiselle.
Pintakerroksen tulee olla vähintään 1,0 m paksu. Kerrokseen käytetään saatavilla olevia
pintahumus- ja kivennäismaita sekä kompostoitua puhdistamolietettä tai biojätettä.
Myös orgaanisia paperiteollisuuden jätteitä ja turvetuhkaa voidaan käyttää, kun ne sekoitetaan muuhun maa-ainekseen. Kasvukerroksen sitomiseksi ja haihdunnan lisäämiseksi viherrakentamiseen käytetään nopeakasvuista nurmea.
Hevossuon kaatopaikan vanhan osan pintarakenne toteutetaan siten, että urakoitsija levittää kaatopaikan lakiosaan 0,5 m ja luiskaosiin 1 m paksuisen maakerroksen kuivatuskerroksen suodatinkankaan päälle. Jätehuoltolaitos huolehtii lakiosan toisen 0,5 m kerroksen levittämisestä. Tämä 0,5 m:n kerros tehdään ylijäämämaista. Samaa toteutustapaa voidaan käyttää ensimmäisen laajennusalueen pintakerroksessa. Näin saadaan alueelle ylijäämämaiden loppusijoituspaikka, koska Rauman seudulla ei ole toiminnassa
olevia maakaatopaikkoja. Kerroksen pinnalle voidaan levittää kompostoitunutta haravointijätettä.
10.2.6 Kaasunkeräys
Jätetäytön pintaan tullaan rakentamaan ympäristöluvan edellyttämä kaasunkeräysjärjestelmä. Laajennusalueen kaasunkeräysjärjestelmän toteutus on esitetty piirustuksessa 6.
Kaatopaikan vanhan osan kaasumittauksien perusteella todettu, että suhteellisen pienen
kaasumäärän takia kaasun höytykäyttö ei ole tarkoituksenmukaista. Pöyry Environment
Oy on suorittanut kaatopaikan vanhalla osalla kaasumittaukset viimeksi 24.4.2007. Mittaustulosten mukaan kaatopaikalla on käynnissä metaanikäymisen stabiilivaihe (vaiheet
kuvassa 12). Kaasun muodostumisen huippu on siis jo ohi. Laskelmien mukaan kaato-
paikkakaasun arvioitu polttoaineteho on ollut suurimmillaan 0,6 MW vuonna 2008. Arvioiden mukaan teho laskee alle 0,5 MW vuonna 2012. Kaasun hyötykäytön raja-arvona
käytetään polttoainetehoa 0,5 MW. Kaasun muodostumisen ei oleteta lisääntyvän olennaisesti ensimmäisen laajennusalueen kaasunkeräysjärjestelmän käyttöönoton myötä.
Tämä johtuu seuraavista seikoista:
Ensimmäinen laajennusalue on tilavuudeltaan vain noin kolmasosa vanhan täyttöalueen pinta-alasta
Jätteen lajittelun tehostumisen myötä voidaan olettaa, että jätetäyttöön on sijoitettu myös biologisesti hajoavaa jätettä suhteessa vähemmän kuin vanhaan jätetäyttöön
Kaatopaikan vanhan osan jätetäytössä muodostuvan kaatopaikkakaasun määrä
vähenee koko ajan.
Jo olemassa olevan polttoyksikön kapasiteetti riittää siis hyvin sekä kaatopaikan vanhasta osasta että ensimmäisestä laajennusalueesta syntyvien kaatopaikkakaasujen käsittelyyn.
KUVA 12. Kaatopaikan hajoamisprosessivaiheet ja kaasun muodostuminen
Kaasunkeräys toteutetaan siten, että jätetäyttöön asennetaan kolme kaasukaivoa, tyypiltään 4,5 m:n PEH 315. Tarvittavien kaasukaivojen määrä on arvioitu vanhan jätetäyttöalueen kaasumittausten ja kaivojen määrän perusteella. Jokaisesta kaivosta lähtee neljä
vaakasuuntaista kaasunkeräyssalaojaa, jotka rakennetaan noin 2 metrin syvyyteen esipeitetyn jätetäytön pinnasta. Salaojat ovat noin 50 m pitkiä, ja ne toimivat samalla osana
täyttöaltaan kuivatusjärjestelmää. Salaojat ovat louhesalaojia, joihin sijoitetaan salaojaputki. Käytettävä salaojaputkityyppi on 110 SNB.
Kaivosta kaasu kulkeutuu imuputkea pitkin kaatopaikan länsipuolella jo olemassa oleviin kaatopaikkakaasun vedenerotus- ja venttiiliyksikköön sekä imu- ja polttoyksikköön. Imuputken kallistus kaivoon päin tulee olla vähintään 2 %. Kaatopaikan vanhan
osan länsipäähän asennetaan sen sulkemisurakan yhteydessä valmiiksi viisi imuputkilinjaa, joista kolme liitetään siis ensimmäiseen laajennusalueeseen ja kaksi varataan toisen
laajennusalueen kaasunkeräykselle. Kaasun keräys toteutuu tehokkaimmin rakentamalla
imuputkilinjat kaatopaikan liitosrakenteen kautta, koska kaasun on todettu kulkeutuvan
ylöspäin liitosrakennetta kohti. Suomen olosuhteissa imuputket on hyvä tuoda jokaiselta
imukaivolta erikseen vedenerotus- ja venttiiliyksikköön, koska mittaus- ja säätötyö on
tällöin helppoa ja ne voidaan toteuttaa sisätiloissa, jolloin vältytään mittalaitteiden jäätymisongelmilta.
10.2.7 Kaatopaikkatie
Kaatopaikan päälle rakennetaan huoltotie, joka liitetään kaatopaikan vanhan osan huoltotiehen. Tien rakennekerrokset muodostuvat kuivatuskerroksesta ylöspäin kantavasta
kerroksesta ja kulutuskerroksesta. Kantavakerros tehdään kantavasta ja routimattomasta
materiaalista. Kerroksen paksuus on ≥ 0,5 m.
10.3 Kaatopaikan jälkihoito ja seuranta
Kun ensimmäisen laajennusalueen sulkemisurakka on päättynyt, aloitetaan kaatopaikan
jälkihoito ja seuranta. Seurannan tarkoituksena on, että suljetun kaatopaikan ympäristöpäästöistä ollaan koko ajan selvillä, kaatopaikan sisäiset prosessit etenevät tarkoitetulla
tavalla ja ympäristönsuojelujärjestelmät toimivat suunnitellusti. Seurannassa tarkkaillaan muun muassa ympärysojien toimintaa, jätetäytön luiskien stabiliteettia, jätetäytön
painumia, kaasunkeräilyä ja -käsittelyä sekä suotovesien määrää ja laatua. Tarvittaessa
ryhdytään toimenpiteisiin epäkohtien korjaamiseksi ja poistamiseksi. Kaatopaikan jälkihoitoa varten laaditaan erillinen seuranta- ja tarkkailuohjelma. (Ympäristöhallinnon
ohjeita 1/2008, 100)
Hevossuon kaatopaikalle sijoitettujen jätteiden määrä on vähentynyt vuodesta 2000 lähtien (kuva 13). Samaan aikaan hyötykäyttöön toimitettujen jätteiden määrä on noussut
vuosittain (kuva 14). Kehitykseen on vaikuttanut tiukentunut lainsäädäntö ja jätemaksujen nousu sekä näiden seurauksena tehostunut jätteiden lajittelu, hyötykäyttö ja kierrätys.
Jätemäärä (tn)
KUVA 13. Hevossuon kaatopaikalle jätetäyttöön sijoitetut jätteet (ei sisällä ylijäämämaita)
KUVA 14. Hevossuon jäteasemalta hyötykäyttöön toimitetut jätteet
Tulevaisuudessa kaatopaikalle sijoitettavan jätteen määrä tulee todennäköisesti vähenemään entisestään jätteen materiaali- ja energiahyötykäytön lisääntyessä ja mahdollisista jäteyhtiöiden välisistä järjestelyistä johtuen. Rauman seudulla on meneillään selvityksiä yhdyskuntajätteen hyötykäytön lisäämisestä. Esimerkiksi Satafood kehittämisyhdistys ry on laatinut alueellisen kierrätyspolttoaineen (SRF) valmistuslaitoksen toteutettavuusselvityksen ja loppuraportti on julkaistu 30.6.2009. Selvityksessä tarkasteltiin laitoksen mahdollista sijoituspaikkaa ja standardoidun kiinteän kierrätyspolttoaineen
(SRF) valmistuskustannuksia. Sijoituspaikkamahdollisuuksia on Rauman ja Uudenkaupungin sekä Eura-Köyliö-Säkylä-Huittinen -alueella toimivia jätekeskuksia. Muita vaihtoehtoja jätteen materiaali- ja energiahyödyntämiselle tutkitaan ja selvitetään. Jos Hevossuon jäteaseman kaatopaikalle loppusijoitettavien jätteiden määrä pysyy lähivuosina
ennallaan, nykyisen jätealtaan tilavuus riittää arvioiden mukaan vuoteen 2014 asti. Jos
Rauman seudulla syntyviä jätteitä aletaan käsitellä ja hyödyntämään esimerkiksi kierrätyspolttoaineen valmistuslaitoksessa tai jätteenpolttolaitoksessa, Hevossuon kaatopaikalle sijoitettavien jätteiden määrä vähenee radikaalisti. Tällöin nykyisen täyttöaltaan tilavuus kestää pidempään ja laajennustarvetta kaatopaikka-alueella ei lähitulevaisuudessa ole. Jätteen materiaali- ja energiahyödyntämisen myötä jäteaseman toiminta muuttuisi. On mahdollista, että jäteasemalla keskityttäisiin jätteen koneelliseen lajitteluun ja yksityisten pientuojien jätekuormien vastaanottoon. Kaatopaikka-alue muuttuisi tavanomaisen jätteen kaatopaikasta pysyvän jätteen kaatopaikaksi.
SUUNNITELMASSA KÄYTETYT LÄHTEET:
Jaakko Pöyry Infra, Maa ja Vesi 9.4.2003. Rauman seudun jätehuoltolaitos, Hevossuon
jätetäyttöalueen laajennusalueen yleissuunnitelma. 67025230WW
Jaakko Pöyry Infra, Maa ja Vesi 10.4.2003. Rauman seudun jätehuoltolaitos, Hevossuon jäteaseman kaatopaikan lopputäyttö ja sulkemissuunnitelma. 67025230WW
Kaatopaikkojen käytöstä poistaminen ja jälkihoito 2008. Suomen ympäristökeskus, ympäristöhallinnon ohjeita 1/2008. Helsinki, Edita Publishing Oy. Saatavilla wwwmuodossa: <URL:http://www.ymparisto.fi/download.asp?contentid=90466&lan=fi>
Kaatopaikan tiivistysrakenteet 2002. Suomen ympäristökeskuksen julkaisu. Ympäristöopas 36. Helsinki, Edita Prima Oy. Saatavilla www-muodossa: <URL:http:
//www.environment.fi/download.asp?contentid=12513&lan=fi>
Kettunen, Riitta 2006. Kaatopaikan jätetäytön prosessit ja veden merkitys. Vesitalous,
<URL:http://www.vesitalous.fi/
upload/lehtiarkisto/2006/6-2006.pdf>
Lounais-Suomen ympäristökeskus 1.7.2004. Ympäristölupapäätös nro 57 YLO. Diaarinumero LOS-2003-Y-546-121. Saatavilla www-muodossa: <URL:http://www.
ymparisto.fi/download.asp?contentid=19905&lan=FI>
Lounais-Suomen ympäristökeskus 30.8.2006. Hevossuon kaatopaikan vanhan osan sulkemissuunnitelman hyväksymispäätös. Diaarinumero LOS-2003-Y-546-121.
Lounais-Suomen ympäristökeskus 14.5.2008. Lausunto Hevossuon kaatopaikan vanhan
täyttöalueen pintarakennekerroksista ja materiaaleista. Diaarinumero LOS-2003-Y-546111
Lounais-Suomen ympäristökeskus 11.12.2008. Päätös nro 119 YLO. Hevossuon jäteaseman tarkkailuohjelman hyväksyminen. Diaarinumero LOS-2003-Y-546-111.
Pöyry Environment Oy 26.6.2007. Rauman seudun jätehuoltolaitos – Hevossuon jäteaseman tarkkailuohjelmaehdotus.
Pöyry Environment Oy 24.10.2007. Rauman seudun jätehuoltolaitos – Hevossuon jäteaseman laajennusalueen täyttösuunnitelma. Raportti 67050543.EW1
Pöyry Environment Oy 12.8.2008. Rauman seudun jätehuoltolaitos – Hevossuon jäteaseman vanhan kaatopaikan sulkeminen. Rakennustyöselostus 67050543.EW3
Pöyry Environment Oy 12.8.2008. Rauman seudun jätehuoltolaitos, Hevossuon jäteaseman vanhan kaatopaikan sulkeminen – Kaatopaikkakaasun keräys ja käsittely, tekninen kuvaus. 67050543EW3
Pöyry Environment Oy 1.9.2008. Rauman seudun jätehuoltolaitos, Hevossuon jäteaseman vanhan kaatopaikan kaasumittaukset. Raportti. 67050543.EW3
Rauman seudun jätehuoltolaitos 10.4.2006. Hevossuon jäteaseman kaatopaikan sulkemissuunnitelman tarkistus. Luonnos. 67050543EW
Satafood Kehittämisyhdistys ry, Sanna Marttinen. Alueellisen kierrätyspolttoaineen
(SRF) valmistuslaitoksen toteutettavuusselvitys, loppuraportti 30.6.2009.
Sito-rakennuttajat Oy 5.10.2007. Rauman seudun jätehuoltolaitos, Hevossuon jäteasema
- jätetäyttöalueen laajennus, 1. vaihe. Riippumaton laadunvalvonta, loppuraportti.
Vaasan hallinto-oikeus 21.3.2005. Päätös nro 05/0088/3. Valitus ympäristölupa-asiassa.
Diaarinumero 01510/04/5107.
Valtioneuvoston päätös 861/1997 kaatopaikoista. 4.9.1997. Saatavilla www-muodossa:
<URL:http://www.finlex.fi/fi/laki/alkup/1997/19970861>
5:22081